Εκπαιδευτικά Προγράμματα εξ Αποστάσεως Προσβάσιμα σε Όλους\nΗ εκπαίδευση αποτελεί αναφαίρετο δικαίωμα για τον καθένα και συνεπώς θα πρέπει να είναι ελεύθερη σε όλους. Η πρόσβαση στην εκπαίδευση προσφέρει εξαιρετικά οφέλη στους πολίτες μιας χώρας, βοηθώντας τους να καλλιεργήσουν το πνεύμα τους, αλλά και να εξειδικευθούν σε κάποιον επιμέρους επαγγελματικό τομέα. Για όλους αυτούς τους λόγους, λοιπόν, η εκπαίδευση είναι ζωτικής σημασίας.\nΩστόσο, πολλοί είναι οι παράγοντες που αποτρέπουν ορισμένους πολίτες από την πρόσβαση στις δομές της εκπαίδευσης. Ανάμεσά τους, οι σπουδαιότεροι και πιο συνηθισμένοι έχουν να κάνουν με το οικονομικό και με την απόσταση. Από τη μία πλευρά, είναι δύσκολο να διαθέσει κάποιος το χρόνο και τους πόρους, ώστε να παρακολουθήσει τα μαθήματα της επιλογής του. Από την άλλη, τα δίδακτρα και τα λοιπά έξοδα είναι συχνά υπέρογκα.\nΩς εναλλακτική λύση σε αυτό το πρόβλημα, που ταλανίζει μεγάλη μερίδα της κοινωνίας, έρχεται η εκπαίδευση εξ αποστάσεως. Χωρίς να απαιτείται η φυσική παρουσία ενός ατόμου, παρέχεται πλέον η δυνατότητα να παρακολουθεί μαθήματα και μάλιστα να λαμβάνει πιστοποίηση για αυτά. Το μόνο που χρειάζεται είναι ένας ηλεκτρονικός υπολογιστής, καθώς και η σύνδεση στο διαδίκτυο. Αν υπάρχουν αυτά, η παρακολούθηση των μαθημάτων γίνεται χωρίς κανένα πρόβλημα.\nΠολλά από αυτά τα μαθήματα εξ αποστάσεως είναι δωρεάν, ενώ και στις περιπτώσεις που γίνονται επί πληρωμή είναι άκρως οικονομικά. Ανάμεσα στα πλεονεκτήματα που παρουσιάζει η εξ αποστάσεως εκπαίδευση, σίγουρα η άνεση της παρακολούθησης όταν και όπου επιθυμεί ο καθένας υπερισχύει όλων των υπολοίπων. Ακόμη και με ελάχιστο ελεύθερο χρόνο, ένα άτομο έχει την ευκαιρία να παρακολουθήσει με επιτυχία τα μαθήματα την ώρα ακριβώς που μπορεί.\nΤο μέλλον της εκπαίδευσης είναι άρρηκτα συνδεδεμένο με την τεχνολογία και το διαδίκτυο. Μέσα από πλήρως εξατομικευμένα προγράμματα, ο καθένας έχει την ευκαιρία να εμπλουτίσει τις γνώσεις του, να μάθει νέες δεξιότητες και να εξειδικευτεί στον τομέα του. Η γνώση γίνεται προσβάσιμη σε όλους, χωρίς εμπόδια και προβλήματα να στερούν από την κοινωνία ένα τόσο σημαντικό αγαθό.


Armageddon: Απόπειρα επίθεσης στο σπίτι του αδελφού του Σίμου Κεδίκογλου\nΗ επίθεση έγινε περίπου τα μεσάνυχτα - «Είναι τραγικό γεγονός να γίνονται στόχοι επίθεσης συγγενείς πολιτικών προσώπων», επισημαίνει ο Κυβερνητικός Εκπρόσωπος\nΣε προσαγωγές έξι ατόμων που κινούνταν κοντά στο σπίτι του αδελφού του Κυβερνητικού Εκπροσώπου Σίμου Κεδίκογλου στο λόφο του Στρέφη στα Εξάρχεια προχώρησε η αστυνομία.\nΜιλώντας στην πρωινή εκπομπή του Σκάι, ο Κυβερνητικός Εκπρόσωπος τόνισε πως η επίθεση έγινε περίπου τα μεσάνυχτα επισημαίνοντας πόσο τραγικό γεγονός είναι να γίνονται στόχοι επίθεσης συγγενείς πολιτικών προσώπων.\nΌπως τόνισε, «αυτή τη φορά η αστυνομία ήταν προετοιμασμένη. Υπήρξε συμπλοκή και (σσ. οι άγνωστοι) καταδιώχθηκαν».\nΤο σπίτι του αδελφού του κυβερνητικού εκπροσώπου Σίμου Κεδίκογλου, στα Εξάρχεια έχει γίνει ξανά στόχος αγνώστων.\nΗ επίθεση είχε γίνει τον Μάρτιο του 2013 με αυτοσχέδιο εμπρηστικό μηχανισμό αποτελούμενο από γκαζάκια στην πολυκατοικία επί της οδού Εμμανουήλ Μπενάκη, εκεί όπου διαμένει ο αδελφός Κεδίκογλου αλλά στεγάζεται και το γραφείο του κυβερνητικού εκπροσώπου. Ένα γκαζάκι εξερράγη, ενώ δεν προκλήθηκαν υλικές ζημιές.\nΚαι στις 12 Ιανουαρίου 2013 το σπίτι του κ. Κεδίκογλου είχε γίνει ξανά στόχος αγνώστων, οι οποίοι έσπασαν με βαριοπούλα την πόρτα και στη συνέχεια πέταξαν στο εσωτερικό βενζίνη και μια μολότοφ.\nΗ φωτογραφία είναι από την επίθεση που είχε γίνει τον Μάρτιο του 2013.\nΑναρτήθηκε από Armageddon στις 9:32 π.μ.


Η Apple Inc. (AAPL) Η ασθένεια αφής είναι μια βόμβα χρόνου\nΠότε Apple Inc. (NASDAQ: AAPL ) κυκλοφόρησε τα πρώτα μεγάλα smartphone του - το iPhone 6 και το iPhone 6 Plus - ένα ελάττωμα στο σχεδιασμό οδήγησε στη λεγόμενη διαμάχη Bendgate.\nΑποδείχθηκε ότι υπήρχε ένα ακόμη χειρότερο πρόβλημα με τη νέα ναυαρχίδα της Apple που ήταν μια ωρολογιακή βόμβα: Αποτυχία Touch IC. Και αυτό οδηγεί τώρα σε ασθένεια αφής και σε εκτεταμένες αποτυχίες του iPhone 6 Plus.\nΤι είναι η ασθένεια αφής και γιατί χτυπά το iPhone 6 Plus;\nΤο Touch Disease ξεκινά καθώς τρεμοπαίζει γκρι γραμμές στο πάνω μέρος της οθόνης του iPhone. Είναι ενοχλητικά, αλλά έρχονται και φεύγουν. Μέχρι αυτοί να σταματήσει πηγαίνει και το iPhone αρχίζει επίσης να αποκρίνεται στην είσοδο αφής. Σε αυτό το σημείο, το iPhone γίνεται άχρηστο. Και 9 φορές στα 10, είναι ένα iPhone 6 Plus που πάσχει από Touch Disease.\nΗ αντικατάσταση της οθόνης iPhone δεν επιλύει το πρόβλημα. Οι γκρίζες μπάρες και η έλλειψη ελέγχου αφής επανέρχονται.\nΣημειωμένος ιστότοπος επισκευής συσκευών της Apple το φτιάχνω ανακάλυψε τη βασική αιτία του ζητήματος είναι τσιπ ελεγκτή οθόνης αφής (ή Touch IC) συγκολλημένα στον πίνακα λογικής του iPhone. Όταν η πλακέτα λογικής κάμπτεται - κάτι που είναι ιδιαίτερα επιρρεπές σε σχέση με το μεγαλύτερο iPhone 6 Plus - οι μάρκες διακόπτουν την επαφή, με αποτέλεσμα την αποτυχία Touch IC.\nΗ Apple δεν μπορεί να το διορθώσει\nΌταν οι ιδιοκτήτες του iPhone 6 Plus κλείνουν ραντεβού με το Apple Genius, λαμβάνουν τα άσχημα νέα: Η Apple δεν μπορεί να επιδιορθώσει την ασθένεια Touch. Η διόρθωση θα απαιτούσε την επανακόλληση των μαρκών. Σε αυτό το σημείο, δεδομένου ότι το iPhone 6 Plus είναι εκτός εγγύησης, προσφέρεται στον πελάτη ένα αντικαταστατικό iPhone 6 Plus με κόστος 349 $.\nΤο Sears (SHLD) δεν μπορεί να σταματήσει να βρέχει το κρεβάτι!\nΟπως και iPad Rehab επισημαίνει, ότι Το ανταλλακτικό iPhone 6 Plus δεν είναι νέο, είναι ανακαινισμένο . Και ενώ η διαδικασία ανακαίνισης της Apple είναι εξαιρετική, δεν επεκτείνεται στην επισκευή του λογικού πίνακα. Αυτό σημαίνει ότι η αποτυχία Touch IC είναι μια χρονική βόμβα για άλλη μια φορά με το ανταλλακτικό iPhone 6 Plus - και μπορεί να προχωρήσει δεδομένου ότι το ανακαινισμένο iPhone μπορεί στην πραγματικότητα να έχει δει ένα έτος χρήσης.\nΤα καταστήματα επισκευής τρίτων είναι μια επιλογή, αλλά η αντικατάσταση των τσιπ Touch IC είναι μια δαπανηρή διαδικασία και δεν εμποδίζει την επανεμφάνιση του προβλήματος: απλώς επαναφέρει το ρολόι.\nΕίναι ένα μεγάλο πρόβλημα που μεγαλώνει\nΗ ωρολογιακή βόμβα με νόσο αφής αρχίζει να σβήνει με αυξημένη συχνότητα. Cult του Mac αναφέρει ότι κάποια καταστήματα επισκευής λαμβάνουν τώρα εκατοντάδες αιτήματα επισκευής iPhone 6 Plus την εβδομάδα .\nγιατί να επενδύσετε στο johnson και στο johnson\nΗ κατάσταση απειλεί να δώσει στην Apple ένα μάτι δημοσίων σχέσεων πολύ χειρότερο από το Bendgate και το κάνει σε μια κρίσιμη στιγμή.\nΤο Touch Disease αγγίζει τα πρωτοσέλιδα ακριβώς όπως η Apple ετοιμάζεται να λανσάρει το iPhone 7 - και το iPhone 7 Plus φαίνεται πιθανό να μοιάζει σχεδόν ίδιο με το iPhone 6 Plus. Η Apple διόρθωσε το ελάττωμα του σχεδιασμού που προκαλεί αποτυχία Touch IC με το iPhone 6S Plus, οπότε δεν θα πρέπει να επηρεάσει ούτε τη σειρά iPhone 7.\nΑλλά, αν μόλις κάηκες, θα γυρίζατε και θα περάσετε τα μετρητά για να επενδύσετε στο νέο παρόμοιο iPhone 7 Plus;\nΚαι σκεφτείτε κάποιον που σκέφτεται να αγοράσει το πρώτο του νέο iPhone. Με τον αυξανόμενο αριθμό πρωτοσέλιδων σχετικά με τις μαζικές αποτυχίες του iPhone 6 Plus και τη φύση του ζητήματος, θα είναι πρόθυμοι να εκμεταλλευτούν την πιθανότητα ότι το iPhone 7 Plus δεν έχει επίσης κρυφό ελάττωμα στο σχεδιασμό;\nΕάν το Touch Disease συνεχίσει να χτυπά τους ιδιοκτήτες του iPhone 6 Plus, το αποτέλεσμα θα μπορούσε να είναι μια αγωγή κατηγορίας που προσπαθεί να αναγκάσει την Apple να προσφέρει παρατεταμένη εγγύηση. Αυτό σίγουρα θα βοηθούσε τους ιδιοκτήτες του iPhone 6 Plus, αλλά και πάλι, το μαύρο μάτι δεν θα έκανε τίποτα για να αυξήσει τις πωλήσεις του iPhone 7.\nΤα 10 καλύτερα ETF στον πλανήτη\nΣε αυτό το σημείο, το καλύτερο στοίχημα της Apple είναι να ανεβάσετε, να αποκτήσετε το πρόβλημα και να ξεκινήσετε ένα επίσημο πρόγραμμα αντικατάστασης πριν η αρνητική δημοσιότητα επισκιάζει μια κρίσιμη κυκλοφορία νέων προϊόντων.\nΗ Apple Inc (AAPL) θα αντιγράψει τις καμπύλες της Samsung στο νέο iPhone\nApple Inc. (AAPL): Τι πιστεύουμε ότι γνωρίζουμε για το iPhone 7\nChina Pharma Holdings: 5 πράγματα που πρέπει να γνωρίζουν οι δυνητικοί επενδυτές μετοχών CPHI\nΠροβλέψεις τιμών Bitcoin (BTC): Πού πηγαίνει το BTC μετά το υψηλό ρεκόρ των 63K $;\n4 καλύτερες μετοχές ανάπτυξης για αγορά τώρα με έκπτωση πώλησης\nΓιατί η Osisko Gold Royalties είναι η κορυφαία επιλογή μου για το 2021\nΤο απόθεμα VMware είναι πολύ φθηνό, αλλά μην αγνοείτε τους κινδύνους του\n9 Αποθέματα βιντεοπαιχνιδιών για αγορά για κέρδη Next-Gen\nτα καλύτερα αποθέματα πληρωμής μερίσματος μακροπρόθεσμα\nποια εταιρεία πληρώνει το καλύτερο μέρισμα


Κάλαντα Πρωτοχρονιάς στον Δήμαρχο Ι.Π. Μεσολογγίου - Ειδήσεις | AgrinioTimes\nΑρχική » Ειδήσεις » Κάλαντα Πρωτοχρονιάς στον Δήμαρχο Ι.Π. Μεσολογγίου\nΚάλαντα Πρωτοχρονιάς στον Δήμαρχο Ι.Π. Μεσολογγίου\n31 Δεκεμβρίου 2018 AgrinioTimes Ειδήσεις\nΤελευταία ημέρα του χρόνου σήμερα, με ευχές από το Δήμαρχο Ιεράς Πόλεως Μεσολογγίου Νίκο Καραπάνο για μια Καλή Χρονιά, με υγεία, χαρά κι ελπίδα για όλους. Οι οπλίτες κι αξιωματικοί του 2/39 Συντάγματος Ευζώνων και τα μέλη του Μουσικού Ομίλου «Ιωσήφ Ρωγών» μετέφεραν με το δικό τους μελωδικό τρόπο τις ευχές για την νέα χρόνια, ενώ χθες στην κεντρική πλατεία του Μεσολογγίου πλήθος κόσμου παρακολούθησε την γιορτινή συναυλία που διοργάνωσε το Πνευματικό Κέντρο και η Κοινωφελής Επιχείρηση του Δήμου, με τη συμμετοχή των καλλιτεχνών Κώστα Μαρτάκη, Bo και Players.\nΟι φετινές γιορτές που διοργάνωσε ο Δήμος Ιεράς Πόλεως Μεσολογγίου, κάλυψαν στο σύνολό τους τις δημοτικές ενότητες με πληθώρα εκδηλώσεων. Ημέρες χαράς και γιορτής, που έδωσαν την ευκαιρία για παιχνίδι, μουσική, ψυχαγωγία και χαμόγελα σε μικρούς και μεγαλύτερους.\n«Σε λίγες ώρες, η έλευση του Νέου Έτους ας συνοδευτεί από τα ίδια αισθήματα που νιώσαμε όλοι μαζί αυτές τις γιορτινές μέρες. Κάθε ημέρα του 2019 ας τη συντροφεύει η Αγάπη στις καρδιές όλου του κόσμου».\nΕυηνοχώρι: Το ψυχιατρείο αρνήθηκε να κρατήσει τον άνδρα με το τσεκούρι


Restaurant - Πιτσαρία "Oasis"\nΤαβέρνες - Πιτσαρίες, Χώροι Εστίασης - Διασκέδασης\nΤηλέφωνο: 22240 - 24100\nΟδός - Αριθμός: Κριεζώτου 132\nΣε ένα ευχάριστο, όμορφο και φιλόξενο περιβάλλον, που με την ζεστασιά του σας κερδίζει αμέσως, σας περιμένουμε να απολαύσετε την ποικιλία των γεύσεων μας.\nΒρισκόμαστε στο δυτικό άκρο της παραλίας της Καρύστου και είμαστε ανοιχτά καθημερινά μετά τις 7.00μ.μ ως αργά το βράδυ, με πολύ γευστικές προτάσεις σε Πίτσες, Πεινερλί, Ζυμαρικά, Σαλάτες, ψητά και διάφορα πιάτα της ώρας.\nΤο μενού μας εξαιρετικό, με πιάτα φτιαγμένα πάντα με τα πιο φρέσκα υλικά. Οι κλασσικές αγαπημένες μας συνταγές και οι φίνες γεύσεις αποτελούν την κινητήρια δύναμη που κατατάσσει σταθερά το "Restaurant – Pizzeria Oasis", στις πρώτες θέσεις προτίμησης κάθε λάτρη της πίτσας και του καλού φαγητού.\nΤο κατάστημα μας διαθέτει συνδέσεις Nova και Ote TV και έτσι μπορείτε με την παρέα σας να απολαύσετε αγώνες από όλες τις μεγάλες διοργανώσεις, και στις δύο μας σάλες Χειμερινή ή καλοκαιρινή, αναλόγως εποχής. Επίσης αναλαμβάνουμε παιδικά πάρτι, μπουφέδες εορτών & γενεθλίων και παντός είδους εκδηλώσεις.\nΌλα μας τα πιάτα έρχονται ταχύτατα στον χώρο σας με ένα τηλεφώνημα στο 22240-24100, καθημερινά από τις 7.00μ.μ ως και τις 12.00π.μ


Champions League: Η κρίσιμη τέταρτη αγωνιστική των ομίλων - Action24\nΠαραδοσιακά η τέταρτη αγωνιστική των ομίλων του Τσάμπιονς Λιγκ είναι κομβική καθώς αναδεικνύονται οι πρώτες ομάδες των «16» ενώ αλλάζουν και οι ισορροπίες, με δύο αγώνες να απομένουν.\nΗ Λίβερπουλ υποδέχεται τη Γκενκ και θέλει να κάνει την τρίτη σερί νίκη για να φτάσει μια ανάσα από την πρόκριση ενώ αν συμβεί αυτό και η Νάπολι κερδίσει τη Σάλτσμπουργκ, οι Ιταλοί θα περάσουν στα νοκ άουτ.\n«Έχουμε μεγάλες φιλοδοξίες για τη διοργάνωση και ο όμιλος είναι ανοιχτός. Όλα είναι ακόμη πιθανά. Γι αυτό πρέπει να είμαστε 100% συγκεντρωμένοι στο ματς. Πρέπει να δημιουργήσουμε φανταστική ατμόσφαιρα και πάλι. Και έτσι να κάνουμε δύσκολη τη ζωή της Γκενκ» είπε ο Γιούργκεν Κλοπ.\nΜεγάλο ματς διεξάγεται στη Γερμανία με τη Ντόρτμουντ να υποδέχεται την ισόβαθμη Ίντερ. Έχοντας χάσει 2-0 στην Ιταλία, η γερμανική ομάδα θέλει μόνο τη νίκη για να ελπίζει σε πρόκριση στους «16», με την Μπαρτσελόνα να έχει καθαρό προβάδισμα υποδεχόμενη τη Σλάβια Πράγας.\n«Πρέπει να είμαστε έτοιμοι για όλα. Χρειάζεται να παίξουμε πάρα πολύ καλά εάν θέλουμε να φτάσουμε στη νίκη. Απαιτείται να βρούμε την ιδανική ισορροπία ανάμεσα σε επίθεση και άμυνα. Παίζουμε με πολύ επικίνδυνη ομάδα» είπε ο Λουσιάν Φαβρ.\nΗ Μπαρτσελόνα είναι αήττητη στον όμιλο και με πιθανή επικράτηση επί της Σλάβια θα χρειάζεται μόλις έναν βαθμό σε δύο ματς για να προκριθεί.\nΣτον έβδομο όμιλο αναμένεται να κριθούν πολλά καθώς η Ζενίτ υποδέχεται την πρωτοπόρο Λειψία και η Λυών την Μπενφίκα, με τις τέσσερις ομάδες να βρίσκονται σε απόσταση τριών βαθμών μεταξύ τους.\nΤέλος στον όγδοο όμιλο, η Βαλένθια υποδέχεται τη Λιλ με στόχο τη νίκη που θα την φέρει στις πρώτες θέσεις, καθώς Τσέλσι και Άγιαξ κοντράρονται στο Λονδίνο.\nChampions League: Δύσκολο έργο για τη Γιουβέντους στο Λονδίνο


Αποφάσισα να τα παρατήσω λοιπόν. Εκεί επάνω ήρθε η πρόταση από το Μάνο Ξυδού για την ΕΜΙ. Εξέθεσα τις απόψεις μου και οι συζητήσεις κράτησαν οκτώ μήνες μέχρι να διαπιστώσω τις καλές προθέσεις και είδα ότι είχαν λόγο. Ζήτησα διακριτικότητα, όχι διαφημίσεις, όχι φανφάρες, να σεβαστούν την ιδιαιτερότητα του λόγου και της μουσικής μου. Έκανα τραγούδια με τις συνθήκες που ήθελα και ξεκαθάρισα στους δημοσιοσχεσίτες ότι δε πάω σε τηλεοπτικές εκπομπές που δε γουστάρω και ραδιόφωνα που δεν θα μπορώ να μιλάω ελεύθερα.\nΤο cd "ΠΑΝΙΝΕΣ ΚΟΥΚΛΕΣ" κυκλοφόρησε το 1997 κι εγώ ήλπιζα σε μια νέα αρχή όπου θα μπορούσα παράλληλα να παρουσιάσω τις προηγούμενες δουλειές μας στο πλατύ κοινό και συνάμα να περάσουμε μηνύματα αλληλεγγύης και συσπείρωσης στο κόσμο για τα πραγματικά προβλήματα της κοινωνίας μας.. "Ο ΚΑΒΑΛΑΡΗΣ ΤΟΥ ΟΥΡΑΝΟΥ" ένα τραγούδι συμβολικό για τις χαμένες φυλές , παραδόσεις των ινδιάνων που τους κλέψανε τη ζωή οι βάρβαροι τυχοδιώχτες Αμερικάνοι. (σας λέει κάτι αυτό στο σήμερα;) Ενα τραγούδι γεμάτο ινδιάνικα ονόματα, ο καβαλάρης του ουρανού που παρόλη την αντιπάθειά των Μ.Μ.Ε. ξεχώρισε στις καρδιές των νέων φίλων μας και τώρα ρωτούσαν να μάθουν ποιοί είμαστε, από που ερχόμαστε. Η απάντηση δινόταν από άσχετους δημοσιογραφίσκους και υπάλληλους εταιρειών κι έλεγε ότι είμαστε ένα καινούργιο συγκρότημα που ονομάζεται (ακούστε) "ΠΑΝΙΝΕΣ ΚΟΥΚΛΕΣ". Ένα ταξίδι περιγράφει μέσα στίς ανεξερεύνητες χαμένες ατλαντίδες της ψυχής μου η μπαλάντα ΚΙ ΑΝ ΕΙΜΑΙ ΓΩ στέλνοντας ένα μήνυμα στον ίδιο μου τον εαυτό να παραμείνει ταπεινός και σινάμα περήφανος σαν τον αετό σε μια εποχή που θέλει οι έρποντες να ξεχωρίζουν. Πολλές φορές ύμνησα τη ΜΟΝΑΞΙΑ και σ΄αυτό το δίσκο δεν θα μπορούσε να μην έχει ξεχωριστή θέση, αυτή η αδελφή, η μάνα, η ερωμένη που γίνεται τα βράδια εταίρα και κλέβει ψυχές σαν μια τεράστια νυχτερίδα χορεύοντας σαν τη Σαλώμη πάνω στις πληγές μας. Κι όταν έρχεται η απελπισία και δεν ξέρω που να κρατηθώ έρχονται οι ΟΝΕΙΡΑΕΤΟΙ των παιδικών χρόνων μου και με παίρνουν ψηλά, μακριά απο καχύποπτους "φίλους" βγάζοντας με από το βυθό του βούρκου ενός ανέλπιδου κόσμου. Η ΑΛΗΘΕΙΑ είναι για όσους ψάχνουν μεσίες, γκουρού για να την ανακαλύψουν. Κι όμως η αλήθεια τόσο απλά είναι μέσα σου, είσαι εσύ, αρκεί νά 'σαι ο εαυτός σου. Υπήρξαν ατέλειωτα βράδια μεσα ΣΤΟ ΜΠΑΡ με τη ίδια αυτή συντροφιά, αυτή της γριά μάγισσας που μεταμορφώνεται δολοφονικά σαν ερωμένη και ζητά αίμα να τη κεράσεις καθώς σέρνει το χορό μέσα στους καπνούς και τους εφιάλτες. Το μόνο που φοβάται είναι ένας γλυκός έρωτας γιατί έχει τη δύναμη να λύσει τα μάγια λέγοντας σ' αγαπώ. Και τότε μπορώ να σου ορκιστώ ότι ΟΣΟ ΚΙ ΑΝ ΠΛΗΡΩΘΩ θά΄μαι για πάντα σκιά σου και θα κάνω ότι μου ζητήσεις σαν φίλος πιστός που είναι τόσο ερωτευμένος μαζί σου, σε θέλει τόσο κι όμως εσύ δίνεις τον ερωτά σου σ' ότι σε πληγώνει. Ενα ΔΑΚΡΥ θα κυλά στη θυμησή σου γλυκέ μου ουρανέ και θα μπαίνει μέσα μου σαν πίνω το γλυκό κρασί της λησμονιάς που με κερνάς, (θυμάσαι;) εκεί στην αμμουδιά που νεράιδες έγραψαν το όνομά σου και μαρμαρωμένοι πρίγκηπες εραστές σου στείλαν το μήνυμα σου πως δε με θές ΑΓΑΠΗ πιά κοντά σου. Στου ΛΟΥΝΑ ΠΑΡΚ τα πολύχρωμα λαμπιόνια σε αναζητώ, στα γελαστά πρόσωπα των παιδιών, στο νούμερο του ξυλοπόδαρου όρκου αγάπης παντοτινής, σε λάγνες χορεύτριες υποσχέσεις και θα υποκρίνομαι τη ευτυχία σαν μπορώ ακόμα ένα βράδι να έχω ένα δανεικό κερδισμένο φιλί σου. Στο ΠΕΡΝΑΣ ΚΑΛΑ λέω για ένα φίλο μου ασχημομούρη που όλοι τον ζηλεύουν και τον κηνυγούν. Έχει το ξόρκι, τη συνταγή για τη πραγματική αγάπη λένε και δεν τη δίνει σε κανέναν. Όμως η αλήθεια είναι ότι όλοι έχουμε ένα τέτοιο φίλο μέσα μας και μπορούμε να τον βρούμε πίσω από τα ανάγλυφα φιλιά εκεί που η αγάπη θέλει μπέσα. Κάποια στιγμή η ζωή σου γίνεται ταινία επιστημονικής φαντασίας, κόμικ κι έχεις να κάνεις με αστρομπατσονόμους που σε κηνυγούν σε μια κούρσα θανάτου. Φτάνεις στο γκρεμό, πίσω δεν υπάρχει επιστροφή και σύ τώρα πρέπει να διαλέξεις με ποιούς θα πας και ποιούς θα αφήσεις. Μια φωνή μέσα σου ουρλιάζει ΣΠΑΣΕ ΤΟ ΜΠΛΟΚΟ. Πηδάς στο απόλυτο κενό για μια έστω στιγμή ελευθερίας. Αν δε το κάνεις τότε να ξέρεις ότι μπορεί να είναι η τελευταία σου ευκαιρία και τότε φίλε θα καταλάβεις ότι ΥΠΑΡΧΕΙ ΓΙΑ ΟΛΟΥΣ ΜΙΑ ΚΟΛΑΣΗ μακριά από την αγάπη που πρέπει να μάθεις να δίνεις και παίρνεις.\nΤελειώνοντας κι αυτό το δίσκο ανακαλύπτουμε ότι γράψαμε ερωτικά τραγούδια, για την αγάπη μέσα σε μια ελεύθερη ζωή. ’λλωστε αυτή δε ψάχνουμε όλοι μας;\nΠΡΟΛΟΓΙΖΟΝΤΑΣ ΤΟ ΑΝ...\nΞεκινώντας την παρουσίαση του δίσκου, θα ήθελα να κάνω σαφές σε όλους τους φίλους, πως πίσω από το έργο μας αυτό, δε βρίσκεται καμιά μεγάλη εταιρεία ή κάποιος μάνατζερ.\nΕίναι μόνο η μπάντα και οι αδερφικοί φίλοι που βοήθησαν σε όλα.\nΣκέψεις, ιδέες, εμπειρίες, προβληματισμοί για το παρόν και το μέλλον μέσα σε μια σκληρή εποχή όπου κυρίως δοκιμάζεται η ανθρωπιά απέναντι στον κανιβαλισμό. Όλα είναι μέσα μας κι αναζητούν διέξοδο δημιουργίας, να επικοινωνήσουν με τον συνάνθρωπο, να μοιραστούν τον πόνο, την αγωνία αλλά και την ύψιστη τιμή ζωής του έρωτα. Της Αγάπης με πάθος. Γιατί άλλωστε αξίζει να ζεις;\nΤην αφορμή λοιπόν για έναν ακόμα δίσκο την είχαμε και την ευκαιρία, μας την έδωσε ο Μαυρίκος.\nΌταν ολοκληρώσαμε τις συνθέσεις με τον Κωστή αναζητήσαμε τον ηχολήπτη. Θέλαμε εκείνον ο οποίος θα γνώριζε το έργο μας, θα το εκτιμούσε και θα μπορούσε να κατανοήσει τα δύσβατα μονοπάτια της νέας απόπειρας μας.\nΠαράλληλα αναζητούσαμε κιθαρίστα.\nΠροτείναμε στον Αδριανό Παπαμάρκου. Με ενθουσιασμό καλοδεχτήκαμε την επάνοδο ενός πολύ καλού φίλου.\nΞεκινήσαμε ηχογραφώντας τα τύμπανα. Πριν την ολοκλήρωση τους οι οικογενειακές του\nυποχρεώσεις τον οδήγησαν στην Θεσσαλονίκη.\nΈτσι προτείναμε στον Μιχάλη Σκαράκη. Την απίστευτη κατάθεση από καρδιάς του Μιχάλη που εργάστηκε ανιδιοτελώς, έβαλε ψυχή μεγάλη, ακούραστη κι ένιωθε να συμπάσχει, σαν να είχε την ανάγκη να είναι μέλος και μέρος του έργου.\nΣτην θέση του κιθαρίστα είχαμε την τύχη να έρθει στην σωστή ώρα και στιγμή ο Γιώργος Αποστολόπουλος.\nΑνέλαβε ακούραστα, με ενθουσιασμό και επαγγελματισμό την ενορχήστρωση του έργου.\nΟλοκληρώσαμε τις ηχογραφήσεις με τους Ρομίνα και Τόμυ. Δυο νέοι άνθρωποι, αλλά με συνείδηση κι επαγγελματισμό. Αλλά κι αγάπη στο δημιουργό και την αγωνία του.\nΕίχανε περάσει δυο χρόνια κιόλας.\nΤώρα στις μίξεις να δούμε το αποτέλεσμα.\nΤην πρώτη πλευρά του βινυλίου ανοίγει ΤΟ ΤΕΛΕΥΤΑΙΟ Σ` ΑΓΑΠΩ.\nΞεσηκωτικό, ριφάτο και ρεφρενάτο κομμάτι, που σε βάζει σε συναυλιακή διάθεση. Δεν είναι όλα όπως φαίνονται σε αυτό το ταξίδι της αγάπης που πριν ξεκινήσει τελειώνει.\nΔεύτερο έρχεται το ομώνυμο κομμάτι, «ΑΝ...».\nΟ χρόνος κι η Αγάπη γιατρεύει κάθε ρατσιστικό φόβο στην καρδιά σαν εκείνη μάθει να συγχωρά τον εαυτό της. Αν είσαι ένα ουράνιο τόξο κι η θλίψη σαν μαύρη πεταλούδα έκλεψε τα χρώματά σου μη δειλιάσεις, μην πονάς, μην κατηγοράς τον διαφορετικό στον συνάνθρωπο σου αλλά κράτησε ψηλά τα ιδανικά σου. Μουσικά παίρνουμε γεύση για το τι θα ακολουθήσει. Το μοναδικό τραγούδι όπου οι στίχοι κόλλησαν άψογα σε μουσική που προϋπήρχε.\nΤρίτο είναι η ΠΙΚΡΑ.\nΧορευτική διάθεση μέσα στο σαββατιάτικο club. Μόνο που μερικοί όπου κι αν πάνε δε διασκεδάζουν. Ίσως να υπάρχει λόγος. Μήπως κι εσύ νιώθεις έτσι ανάμεσα σε χιλιάδες ντεσιμπέλ καταναγκαστικής, ψυχότροπης μουσικής; Πάντως οι πρώτοι ακουστές προέβλεψαν ότι αυτό το κομμάτι θα είναι το ξεχωριστό του δίσκου και τους οφείλω μια αναφορά. Γιατί ρώτησα; Κι η απάντησή τους ήταν είναι ένα ιδιαίτερο και ανατρεπτικό κομμάτι, έκπληξη!\nΤέταρτο ο ΤΡΑΝΟΣ ΘΕΟΣ.\nΠάμε ένα ταξίδι σε 5 ηπείρους, με αναφορές σε προσωπικότητες και ιστορικά γεγονότα. Όμως υπάρχει μια φωτιά μέσα μας που δεν λέει να σβήσει και θα καίει τα σωθικά μας μέχρι να κατακάψει κάθε ίχνος του φασισμού σε κάθε γωνία της γης.\nΤο τελευταίο κομμάτι της α΄πλευράς είναι το ΚΡΙΝΑΣΤΕΡΙΩΝ ΤΟ ΦΩΣ.\nΕρωτική, εκρηκτική μπαλάντα. Μας ταξιδεύει στα 3 πελάγη της καρδιάς μας. Ποιος δεν έχει ζήσει ή φανταστεί απίστευτες καλοκαιρινές διακοπές στα νησιά του Αιγαίου, στις Κυκλάδες, στο Ιόνιο; Είναι ένα αφιέρωμα στα παιδικά, εφηβικά χρόνια μας όπου με έναν υπνόσακο, την μηχανή μας γυρνούσαμε τον κόσμο κάτω από τα αστέρια, αλμυρίκια, τα ξωκλήσια, τα φιλιά, τις φωτιές, τις κιθάρες στην αμμουδιά... σε μια πατρίδα που δεν μας θέλει, που τρώει τα παιδιά της και τα όνειρά μας.\nΗ δεύτερη πλευρά ανοίγει με το 12 λεπτών και 54 δευτερολέπτων κομμάτι ΣΤΙΓΜΕΣ. Νομίζεις πως όλα γίνονται για το χρήμα; Κάνεις λάθος. Όλα γίνονται για να πάρουν το χρόνο σου. Ότι πιο πολύτιμο έχεις σε αυτή τη ζωή...για να παρατείνουν τη δική τους.\nΓια την συνέχεια, το γνωστό πια «Ο ΕΘΝΙΚΟΣ ΜΠΕΡΝΤΕΣ» το οποίο είδατε και ακούσατε σε video clip. Είχα την χαρά να συνεργαστώ με έναν εξαιρετικό φίλο, τον Θάνο Κουτελιέρη. Ένα βράδυ πίνοντας μπύρες στο δωμάτιο του το συνθέσαμε.\nΤο επόμενο στη σειρά είναι το ΔΕΙΝΟΣΑΥΡΟΙ. Οι πανκ επιρροές μας βοηθούν να μιλήσουμε με έναν άλλο τρόπο για τον φασισμό. Είναι καλή η τεχνολογία αλλά υπάρχει και η κακή χρήση.\nΤο δίσκο κλείνει ένα αυτοβιογραφικό τραγούδι. ΤΟ ΧΑΜΟΓΕΛΟ. Είναι η αλήθεια μου.\nΣαν είδαμε πως έχουμε μαζέψει καλό υλικό για δίσκο αποφασίσαμε πως έπρεπε να το μοιραστούμε μαζί σας. Αποφασίσαμε να το κάνουμε σε βινύλιο. Ένα δώρο που αξίζουν οι μοναδικοί φίλοι μας. Το cd ένθετο είναι ένα δώρο που αξίζουν οι μοναδικοί φίλοι μας. Θέλω να ευχαριστήσω ιδιαίτερα τον ΦΡΑΝΚ από panx romana που μοιράστηκε μαζί μας την εμπειρία του από το δικό τους δίσκο κι αυτό μας βοήθησε να τον κρατάμε τώρα στα χέρια μας.\nΕυχαριστούμε από καρδιάς για:\nΤο εξαιρετικό αποτέλεσμα στο mastering το οποίο οφείλουμε στον Νάσο Νομικό.\nΤην επιμέλεια του εξωφύλλου, το artwork και την εκλεκτή συνεργασία την Παναγιώτα Παρασκευά.\nΕκείνον που δεν πρόκειται να ξεχρεώσουμε Ποτέ είναι τον ποιητή Νικόλα Βαλεοντή με την μεγάλη καρδιά. Κι αυτό γιατί είναι ανεκτίμητη η φιλία του και η προσφορά του. Δεν ανταλλάσσεται με τα πλούτη του σύμπαντος.\nΟ αριθμός των βινυλίων και των ένθετων cd είναι περιορισμένος. Θα επιθυμούσαμε να πάνε στα χέρια όσων ειλικρινά έχουν την ιστορία της μπάντας χαραγμένη στην καρδιά τους όπως κι όλοι αυτοί καλά το ξέρουνε πως τους έχουμε κι εμείς 28 χρόνια τώρα βάλει μέσα στη δική μας.\nΚαλή ακρόαση και καλή αντάμωση αδέρφια!\nΥΓ 1. (το κείμενο γράφτηκε με την βοήθεια του Κώστα Μπουραζάνη)\nΥΓ 2. Ακούγοντας για πρώτη φορά στο σύνολό του το έργο μετά τις μίξεις αναπολούσα ψύχραιμα κι απλά πως πέρασαν 56 χρόνια από τη ζωή μου, με 7 δίσκους, βιβλία συναυλίες κλπ. Τι να περιμένω έλεγα πια; Δεν είμαι πιτσιρικάς να πιστεύω σε θαύματα. Μέχρι που έφτασε η ώρα να ακούσω το πρώτο ρεφρέν του ΤΡΑΝΟΣ ΘΕΟΣ...έβαλα τα κλάματα τώρα στα γεράματα. Μου έχει συμβεί τέτοια συγκίνηση από τον πρώτο δίσκο, το πρώτο βιβλίο, στη γέννηση του παιδιού μου.\nΣΑΣ ΕΥΧΑΡΙΣΤΩ ΡΕ ΜΑΓΚΕΣ ΟΛΟΥΣ ΣΑΣ. ΕΥΧΑΡΙΣΤΩ!!!


Εξηγήσεις στον ΟΗΕ για τα σκάνδαλα παιδοφιλίας δίνει το Βατικανό - ΒΗΜΑ ΟΡΘΟΔΟΞΙΑΣ\nΕξηγήσεις στον ΟΗΕ για τα σκάνδαλα παιδοφιλίας δίνει το Βατικανό\n16/01/2014 | 10:19\nΗ καθολική εκκλησία αντιμέτωπη με το αίτημα της κάθαρσης. Αντιπροσωπεία από το Βατικανό θα βρεθεί ενώπιον της επιτροπής του ΟΗΕ στη Γενεύη, με αντικείμενο την εφαρμογή της Σύμβασης για τα Δικαιώματα του Παιδιού.\nΗ επιτροπή των Ηνωμένων Εθνών έχει ζητήσει από την Αγία Έδρα ενημέρωση για τις χιλιάδες υποθέσεις σεξουαλικής κακοποίησης παιδιών από ιερείς.\n«Το ποίμνιο της εκκλησίας αποτελείται από ανθρώπους που ζουν σε διαφορετικές χώρες, όπου η καθεμία έχει το δικό της νομικό πλαίσιο. Αν διαπράξουν κάποιο έγκλημα στη χώρα τους πρέπει οι τοπικές αρχές\nνα αναλάβουν δράση και να βρεθούν ενώπιον της δικαιοσύνης», τόνισε ο εκπρόσωπος της Αγίας Έδρας, Φεντερίκο Λομπάρντι.\nΓια πρώτη φορά η εκκλησία καλείται να δώσει απαντήσεις για τα χιλιάδες σκάνδαλα παιδοφιλίας και τις κατηγορίες για συγκάλυψη.\nΗ Αρχιεπισκοπή του Σικάγο αποφάσισε να δημοσιοποιήσει 6000 σελίδες με στοιχεία για σεξουαλική κακοποίηση παιδιών από κληρικούς.\nΩστόσο, η πλειοψηφία των υποθέσεων αφορούν καταγγελίες πριν το 1988. Οι περισσότεροι από τους τριάντα ιερείς που κατηγορήθηκαν έχουν πεθάνει. Σύμφωνα με τον επίσκοπο η κίνηση αποσκοπεί στην ανακούφιση των θυμάτων και των οικογενειών τους.\nΟ Economist κάνει λόγο για στροφή του ΣΥΡΙΖΑ στην Εκκλησία


Αρχική σελίδα Μηχανήματα - Εξοπλισμός Συνεργείων Πλυστικά Nilfisk Compact C 120.6-6 PCAD X-TRA Ηλεκτρικό Πλυστικό 120bar\nNilfisk Compact C 120.6-6 PCAD X-TRA ηλεκτρικό πλυστικό, εύχρηστο, ιδανικό για βασικές εξωτερικές εργασίες καθαρισμού. Διαθέτει ακροφύσια τύπου Click&Clean.\nΤο Nilfisk Compact C 120.6-6 PCAD X-TRA ηλεκτρικό πλυστικό είναι εύχρηστο υψηλής πίεσης πλυστικό μηχανήματα με τρόλεϊ για τις βασικές εξωτερικές εργασίες καθαρισμού. Είναι ιδανικό για όλες τις συνηθισμένες ανάγκες για το σπίτι και το εξοχικό µε εξοπλισμό για το καθάρισμα του αυτοκινήτου. Είναι συμπαγές με ενσωματωμένο τρόλεϊ που το καθιστά εύκολο στη μεταφορά. Διαθέτει ακροφύσια τύπου Click&Clean για εύκολη αλλαγή των πρόσθετων εξαρτημάτων, αξιόπιστη αντλία αλουμινίου και είναι εύκολο στη χρήση.\nΠίεση αντλίας: 120 bar\nΚατανάλωση ενέργειας: 6.1 Α\nΡοή νερού: 440 / 310 l/h\nΣωλήνα Υψηλής πέσης: 6m\nΜέγιστη θερμοκρασία εισόδου: 40°C\nΔιαστάσεις (Μ x Π x Υ): 251x306x710 mm\nΔώστε πρώτος μία αξιολόγηση “Nilfisk Compact C 120.6-6 PCAD X-TRA Ηλεκτρικό Πλυστικό 120bar” Ακύρωση απάντησης\nBOSCH 0600876G00 Aquatak 10 Πλυστικό υψηλής πίεσης\n€83,50 με ΦΠΑ Διαβάστε περισσότερα\nNilfisk P 150.2-10 Πιεστικό Μηχάνημα + Κεφαλή Αντλίας Ορειχάλκινη\n€540,00 με ΦΠΑ Διαβάστε περισσότερα\nBOSCH Aquatak 1200 Plus Πλυντικό\n€245,00 με ΦΠΑ Διαβάστε περισσότερα\nNilfisk POSEIDON 5-56 PA Τριφασικό Πλυστικό 200bar\n€1.710,00 με ΦΠΑ Προσθήκη στο καλάθι


Μείωση - έκπληξη της ανεργίας στις ΗΠΑ, άλμα του Dow Jones | Business Daily\nΜείωση - έκπληξη της ανεργίας στις ΗΠΑ, άλμα του Dow Jones\n05 Ιουν 2020 15:35 Ανανεώθηκε: 16:41\nΕντυπωσιακός ο Μάιος για την αμερικανική αγορά εργασίας με δημιουργία 2,5 εκατ. θέσεων, η οποία είναι η μεγαλύτερη μηνιαία αύξηση από το 1939.\nΕυχάριστη έκπληξη αποτέλεσαν τα στοιχεία για την ανεργία στις ΗΠΑ τον Μάιο, καθώς υποχώρησε στο 13,5% από 14,7% που ήταν τον προηγούμενο μήνα και έναντι εκτίμησης των αναλυτών ότι θα έφθανε στο 19,5%.\nΑποτέλεσμα της ανακοίνωσης ήταν η περαιτέρω ενίσχυση για τα futures της Wall Street, με τον Dow Jones να σημειώνει ράλι καθώς ενισχύεται κατά 610 μονάδες ή 2,3%. Κέρδη 1,57% για τον Dow Jones και 0,35% για τον Nasdaq.\nΣύμφωνα με την επίσημη ανακοίνωση τον Μάιο δημιουργήθηκαν τις ΗΠΑ 2,5 εκατ. θέσεις εργασίας. Πρόκειται για τη μεγαλύτερη μηνιαία αύξηση θέσεων εργασίας από το 1939! Και σε αυτό το επίπεδο οι αναλυτές διαψεύσθηκαν καθώς ανέμεναν ότι θα υπήρχε απώλεια 8,5 εκατ. θέσεων εργασίας.\n«Αυτές οι βελτιώσεις στην αγορά εργασίας αντικατοπτρίζουν μια περιορισμένη επανέναρξη της οικονομικής δραστηριότητας που είχε περιοριστεί τον Μάρτιο και τον Απρίλιο λόγω της πανδημίας του κορονοϊού (COVID-19) και των προσπαθειών για τον περιορισμό της», ανέφερε το αμερικανικό υπουργείο Εργασίας στην ανακοίνωσή του.


5 Καραντινάτα Χριστουγεννιάτικα στυλ! – Beezdom\nΚαι φτάσαμε αισίως στην πιο όμορφη εποχή του χρόνου, ωστόσο σίγουρα δεν είμαστε στην πιο όμορφη χρονιά και αυτό νομίζω είναι γενικά παραδεκτό. Το σωστό όμως είναι να περνούμε την κάθε μέρα όσο καλύτερα μπορούμε και με τα άτομα που αγαπάμε. Καραντίνα και Χριστούγεννα λήξατε 0 – 1, και δέντρο στολίσαμε και καλά περάσαμε και το φαΐ μας φάγαμε. Λοιπόν, ξεκινάμε.\nΕκτός από τους φίλους σου, μπορείς να στολίσεις και τον εαυτό σου! Χαμογέλα φωτεινά και δες το μέλλον με σιγουριά.\nΔεν έχω δέντρο, τι να στολίσω;\nΔεν έχεις δέντρο και δεν ξέρεις τι να στολίσεις; Πάρε τους φίλους σου και στόλισε τους με λαμπιόνια και στολίδια. Αν δεν έχεις φίλους, στόλισε ό,τι βρεις μπροστά σου, πάλι γίνεται!\nΔεν θέλω να τελειώσουν τα Χριστούγεννα!\nΠάντα έρχεται η στιγμή που κάτι πρέπει να τελειώσει, το σωστό είναι να ζεις τη στιγμή στο έπακρον, χωρίς να πρέπει να νιώσεις μισός.\nΔυο δυο, κάτω στο δέντρο δυο δυο ..\nΤα Χριστούγεννα είναι η γιορτή της αγάπης και του έρωτα. Τώρα είναι η στιγμή για να βιώσεις αυτά τα συναισθήματα.\nΒάζω την τελευταία πινελιά και “βουττώ” στο φαΐ\nΌταν έρθει η στιγμή να στολίσεις το δέντρο, κάνε το με χαμόγελο και θετική σκέψη, μην αφήσεις την αρνητική ενέργεια της χρονιάς να σε επηρεάσει.\nΕυχαριστώ τους φίλους μου που με βοήθησαν στο να ολοκληρωθεί αυτό το άρθρο -ο θεός να το κάνει-!\nΚαλά Χριστούγεννα σε όλους με αγάπη και υγεία και ότι δεν σας έφερε το 2020, να σας το φέρει απλόχερα το 2021! Και ότι έφερε το 2020 να μην το φέρει το 2021 (Γελάω δυνατά) !\nBEAUTYBEEZ, ΑΙΣΙΟΔΟΞΙΑ, ΣΤΥΛ, BEES, BEEZ, ΦΩΤΟΓΡΑΦΙΕΣ, ΑΝΤΩΝΗΣ, BEAUTY, ΔΙΑΘΕΣΗ, ΜΑΣΚΑ, ΧΡΙΣΤΟΥΓΕΝΝΑ, ΑΝΤΩΝΗΣΦΕΛΛΑΣ, ΦΕΛΛΑΣ, ΚΕΦΙ, ΔΙΑΚΟΣΜΗΣΗ, ΚΟΡΟΝΟΙΟΣ, ΚΑΡΑΝΤΙΝΑ, ΣΤΟΛΙΣΜΑ


sperchogia (Σπερχογεία): Οι αλήθειεα του Παναγιώτη Ψωμιάδη\nΑποκαλυπτικός και (φυσικά) εκρηκτικός ήταν ο Παναγιώτης Ψωμιάδης, ο οποίος ήταν καλεσμένος στην εκπομπή του Πέτρου Κωστόπουλου «Βράδυ με τον Πέτρο».\nΔεν είμαι κατά των ομοφυλόφιλων, έχω πάρα πολλούς φίλους και ψηφοφόρους. Είμαι κατά των συμπεριφορών αυτών των ανθρώπων. Αν είχες τον γιο σου μέσα στο ελληνικό κοινοβούλιο και φιλιόταν με τον φίλο του, θα το δεχόσουνα; Τι είναι το ελληνικό κοινοβούλιο; Μπουρδ@λο είναι; Είσαι υπέρ του μεγαλώματος των παιδιών; Ποιος θα βυζαίνει το παιδί; Ποιος θα το μεγαλώνει; Θα τρελαθούμε; Η Ελλάδα δίδαξε πολιτισμό, δημοκρατία και ελευθερία. Να φιλιούνται μέσα στο ελληνικό κοινοβούλιο; Και γύρισαν και τους χειροκρότησαν; Οι τενεκέδες, τα χανουμάκια, οι τσάτσοι, οι λουκουμάδες γύρισαν και τους χειροκροτούσαν» ανέφερε.


Πόσο φασισμό μπορεί να «αντέξει» η Ευρώπη, για να «σώσει» το ευρώ; – News of the Greek Diaspora\nΤρίτη, 22 Μαΐου 2018: Ο ανέκφραστος και αγέλαστος Βάλντις Ντομπρόβσκις, ο Λετονός αντιπρόεδρος της Κομισιόν, αρμόδιος για το ευρώ, δηλώνει αναφορικά με την Ιταλία: «Η Ευρωπαϊκή Επιτροπή για λόγους αρχής δεν εμπλέκεται στην εθνική πολιτική των κρατών. Όμως, για εμάς είναι σημαντικό η νέα ιταλική κυβέρνηση να διατηρήσει σταθερή την πορεία και να ακολουθήσει μια λογική δημοσιονομική πολιτική».\nΗ δήλωση αυτή του κ. Ντομπρόβσκις περνάει ίσως απαρατήρητη -αν και ο ισχυρισμός του ότι «η Κομισιόν δεν εμπλέκεται στην εθνική πολιτική των κρατών» μόνο ως ανέκδοτο θα μπορούσε να εκληφθεί- όμως το «μήνυμα» προς την Ρώμη έχει ήδη σταλεί. Πέντε μέρες αργότερα, ο Ιταλός πρόεδρος της Δημοκρατίας, Σέρτζιο Ματαρέλα, ασκεί βέτο στην τοποθέτηση του ευρωσκεπτικιστή Πάολο Σαβόνα στο υπουργείο Οικονομικών της νέας κυβέρνησης υπό τον Τζουζέπε Κόντε, και ο τελευταίος αναγκάζεται να επιστρέψει την εντολή σχηματισμού κυβέρνησης.\nΑμέσως μετά, ο Ιταλός πρόεδρος καλεί στο μέγαρο τον Κάρλο Κοταρέλι, πρώην στέλεχος του Διεθνούς Νομισματικού Ταμείου, και του αναθέτει την «αποστολή» να σχηματίσει κυβέρνηση τεχνοκρατών. Προηγουμένως, όμως, έχει προλάβει να απευθύνει διάγγελμα προς τον ιταλικό λαό, επιχειρώντας να εξηγήσει γιατί δεν έδωσε το «πράσινο φως» στην κυβέρνηση Κόντε. Θέτοντας ως πρωταρχικό λόγο της αρνησικυρίας του, τις ανησυχίες των διεθνών αγορών, αναφέρει, μεταξύ άλλων: «Δέχθηκα όλες τις προτάσεις, εκτός από εκείνη για τον υπουργό Οικονομικών. Πρόκειται για ένα άμεσο μήνυμα, που συνδέεται με την εμπιστοσύνη ή τον συναγερμό των χρηματοοικονομικών πρωταγωνιστών».\nΒλέποντας τα… σκούρα, οι εταίροι της Λέγκας και των Πέντε Αστέρων αποφάσισαν να συμμορφωθούν προς τας υποδείξεις και να κάνουν δηλώσεις καθησυχασμού των αγορών. Ο εντολοδόχος πρωθυπουργός Κοταρέλι έκανε στην άκρη και ο Σαλβίνι με τον Ντι Μάιο συναντήθηκαν εκ νέου, για να καταρτίσουν την λίστα των υπουργών τους. Αυτή τη φορά, στη θέση του υπουργού Οικονομικών δεν βρισκόταν ο Σαβόνα, αλλά ο Τζοβάνι Τρία: ένας φιλοευρωπαϊστής, αλλά ισορροπημένος καθηγητής Οικονομικών, μακριά από ιδέες όπως αυτή ενός μυστικού σχεδίου, για να φύγει η Ιταλία από το ευρώ -σε πρόσφατο άρθρο του, ωστόσο, υποστήριζε ότι «η ιταλική κυβέρνηση πρέπει να αντιδράσει» (σε όσους στηρίζουν την έξοδο της Ιταλίας από την ευρωζώνη), τονίζοντας ότι «αυτή που πρέπει να φύγει από το ευρώ, είναι η Γερμανία, εξαιτίας των υπερβολικών εμπορικών της πλεονασμάτων». Προσπερνώντας, μάλλον, την τοποθέτηση αυτή, ο πρόεδρος Ματαρέλα έδωσε αυτή τη φορά την συγκατάθεσή του κι έτσι ο Τζουζέπε Κόντε ορκίστηκε πρωθυπουργός. Οι αγορές, άλλωστε, είχαν φροντίσει να στείλουν το «μήνυμά» τους. Όσο και αν τις «τρόμαζε» ένας υπουργός Οικονομικών, που θα ενθάρρυνε την έξοδο από το ενιαίο νόμισμα, το σενάριο μιας νέας προσφυγής στις κάλπες, που θα ενίσχυε πιθανότατα έτι περαιτέρω τις ακροδεξιές δυνάμεις, ήταν το πλέον απευκταίο.\nPrevious Τάγμα της Δόξας της οικογένειας: Όταν η δύση «αγκαλιάζει» τις ομόφυλες οικογένειες ο Πούτιν υποδέχεται τους πολύτεκνους γονείς\nNext Ο πατέρας της «θεωρίας του χάους» και του όρου «το σύνδρομο της πεταλούδας»


Aδεια σχολεία στη Βενεζουέλα | Κόσμος | Η ΚΑΘΗΜΕΡΙΝΗ\nAδεια σχολεία στη Βενεζουέλα\nΣχολιαρόπαιδα επιβιβάζονται σε φορτηγό προκειμένου να πάνε στο σχολείο τους στο Σοκόπο της Βενεζουέλας. Προς κατάρρευση βαίνει το εκπαιδευτικό σύστημα της χώρας μεσούσης της μεγάλης οικονομικής κρίσης. Τα σχολεία κλείνουν, τα σχολικά γεύματα έχουν σταματήσει, οι μαθητές πεινούν και λιποθυμούν. Τα σχολεία, εξάλλου, αντιμετωπίζουν την κατάρρευση των συστημάτων μεταφοράς και την ανικανότητα να καταβάλουν την τιμή των εισιτηρίων των λεωφορείων, όπως και συχνές διακοπές του νερού και της ηλεκτροδότησης. Σελ. 11\nEίναι καταμεσήμερο εργάσιμης ημέρας και το μόνο που ακούγεται στο κρατικό δημοτικό σχολείο «Ορλάντο Γκαρσία» είναι το θρόισμα των φοινικόδεντρων απέξω. Το λευκό κτίριο στο Σοκόπο κάποτε φιλοξενούσε περίπου 400 παιδιά, αλλά έκλεισε πριν από δύο μήνες σε μια διαμαρτυρία από δασκάλους και γονείς για τους χαμηλούς μισθούς και την έλλειψη σχολικών γευμάτων.\nΠερίπου τρία εκατομμύρια παιδιά στη Βενεζουέλα χάνουν κάποια ή όλα τα μαθήματά τους, σύμφωνα με μελέτη που εκπονήθηκε από τα πανεπιστήμια, μια καταθλιπτική πραγματικότητα εξαιτίας της όλο και μεγαλύτερης οικονομικής κρίσης, που θα προκαλέσει μακροπρόθεσμη ζημιά στη νοτιοαμερικανική χώρα.\nΗ Βενεζουέλα διαθέτει περίπου οκτώ εκατομμύρια μικρούς μαθητές και η δωρεάν εκπαίδευση ήταν ένας από τους ακρογωνιαίους λίθους της σοσιαλιστικής κυριαρχίας του Ούγκο Τσάβεζ από το 1999 έως το 2013. Σήμερα, μαζί με τα νοσοκομεία και τα άλλα προγράμματα του κράτους πρόνοιας, ο εκπαιδευτικός τομέας βρίσκεται σε κρίση, προκαλώντας πόνο στους κατοίκους και διαβρώνοντας την κληρονομιά του Τσάβεζ, καθώς ο διάδοχός του Νικολά Μαδούρο θα προσπαθήσει να επανεκλεγεί στις προεδρικές εκλογές της 20ής Μαΐου.\nΘύμα της οικονομικής κρίσης είναι και η Παιδεία στη Βενεζουέλα. Τα παιδιά, ακόμα και όταν πηγαίνουν σχολείο, είναι υποσιτισμένα και ζαλίζονται ή λιποθυμούν.\nΣτο Σοκόπο του κρατιδίου Μπαρίνας, όπου κάποτε ζούσε ο Τσάβεζ, τα δέκα δημόσια σχολεία, ανάμεσα στα οποία και το «Ορλάντο Γκαρσία», έκλεισαν εντελώς τον Φεβρουάριο. Εκτοτε, ξανάνοιξαν τις θύρες τους αλλά μαζί με τα 1.600 δημόσια σχολεία του κρατιδίου Μπαρίνας, λειτουργούν μόνο τρεις ημέρες την εβδομάδα.\nΗ οικονομική κρίση στη Βενεζουέλα έχει αφήσει χιλιάδες κατοίκους χωρίς πρόσβαση στα βασικά αγαθά. Οι τιμές διπλασιάζονται κάθε δύο ή τρεις μήνες και το νόμισμα χάνει καθημερινά την αξία του. Οι ειδικοί σε θέματα εκπαίδευσης φοβούνται τη δημιουργία μιας γενιάς με καθυστερημένη ανάπτυξη.\n«Οι πεινασμένοι άνθρωποι δεν μπορούν να διδάξουν ή να μάθουν», εξηγεί ο Βίκτωρ Βενέγκας, πρόεδρος του τμήματος Μπαρίνας της Εθνικής Συνομοσπονδίας Εκπαιδευτικών. «Θα καταλήξουμε να γίνουμε ένα έθνος αναλφάβητων».\nΕνα μεγάλο πλεονέκτημα για τα παιδιά ήταν και τα δωρεάν σχολικά γεύματα που τώρα έχουν διακοπεί, αλλά ακόμα και όταν εμφανίζονται είναι μικρά και φτωχά σε πρωτεΐνη. Πολλά παιδιά αισθάνονται άσχημα κατά τη διάρκεια των μαθημάτων ή ζαλίζονται και λιποθυμούν από την πείνα.\nΑν και οι επικριτές του τον κατηγορούν για ανικανότητα και διαφθορά, ο Μαδούρο επιρρίπτει τις ευθύνες για την οικονομική κατάσταση της Βενεζουέλας στην Ουάσιγκτον, κατηγορώντας την ότι έχει εξαπολύσει έναν «οικονομικό πόλεμο». Οι αξιωματούχοι διαρκώς υποβαθμίζουν τα κοινωνικά προβλήματα. Η κυβέρνηση επιμένει ότι η εκπαίδευση αποτελεί προτεραιότητα, επισημαίνοντας ότι το 75% του εθνικού προϋπολογισμού πάει στον κοινωνικό τομέα.\nΕκτός από τις ελλείψεις στα τρόφιμα, τα σχολεία αντιμετωπίζουν την κατάρρευση των συστημάτων μεταφοράς και την ανικανότητα να καταβάλουν την τιμή των εισιτηρίων των λεωφορείων όπως εξάλλου και συχνές διακοπές ρεύματος και νερού.\nΕπίθεση σε αστυνομικούς και πυροβολισμός στην ΑΣΟΕΕ


Ηρακλής Λογοθέτης: "Οφείλουμε να διαχειριζόμαστε το παρελθόν σαν ένα εφαλτήριο για να κινηθούμε προς τα εμπρός" | Συνεντεύξεις\n«Η Πανούκλα» του Αλμπέρ Καμύ στο Θέατρο 104 από 22/9\nΗρακλής Λογοθέτης: “Οφείλουμε να διαχειριζόμαστε το παρελθόν σαν ένα εφαλτήριο για να κινηθούμε προς τα εμπρός”\n12 Νοεμβρίου 2020 , Από: Δανάη-Ελευθερία Σωπασή\nΗρακλής Λογοθέτης – Πηγή εικόνας: ethnos.gr\nΟ Ηρακλής Λογοθέτης είναι ο σημερινός φιλοξενούμενος της στήλης, με τον οποίο είχαμε την δυνατότητα να συνομιλήσουμε πρόσφατα, σχετικά με το τελευταίο του βιβλίο «Δάνειον Έθνος» που εκδόθηκε το φετινό καλοκαίρι. Στο «Δάνειον Έθνος» γίνεται αναφορά στο μελανό και άγνωστο σημείο της δικής μας ιστορίας ότι κατά την εποχή μετά την επανάσταση του 1821, η Ελλάδα παραλίγο να υπογράψει συμφωνία για να πάρει υπέρογκο δάνειο από τους Ιππότες της Μάλτας, Ο κ. Λογοθέτης είναι συγγραφέας, κριτικός θεάτρου και κινηματογράφου και τα τελευταία χρόνια και καθηγητής θεάτρου. Μα πάνω από όλα, ένας άνθρωπος με βαθιά πολιτισμική συνείδηση και αφοσίωση στην ιστορία, μιλάει στο MAXMAG.GR και την Δανάη-Ελευθερία Σωπασή για το παρελθόν και το μέλλον, τα ιστορικά έργα, τις πολιτικές εξελίξεις Ελλάδας-Τουρκίας και τον κορωνοϊό.\nΣτο νέο σας βιβλίο «Δάνειον Έθνος» επιχειρείτε να ρίξετε φως σε μια άγνωστη πτυχή της επανάστασης του 1821. Αναλύστε μας τι σας ώθησε να καταπιαστείτε με αυτό το κεφάλαιο της ελληνικής ιστορίας;\nΣτην πραγματικότητα δεν είχα κανένα συγκεκριμένο λόγο γιατί δεν είμαι ιστορικός. Απλώς έπεσα εντελώς τυχαία πάνω στο κείμενο του καταπληκτικού συγγραφέα, Κωνσταντίνου Σάθα. Και όταν λέω εντελώς τυχαία το εννοώ. Ψάχνοντας για κάτι άλλο σε μια ξεχασμένη γωνία στην βιβλιοθήκη μου βρήκα ένα κιτρινισμένο βιβλίο με τις «Ιστορικές διατριβές» του Σάθα. Αυτό το κιτρινισμένο βιβλίο ήταν η αφορμή για να ξυπνήσει μέσα μου η ανάγκη να ασχοληθώ λίγο περισσότερο με αυτή την «μυστηριώδη συνθήκη» όπως λέει ο Σάθας, δηλαδή την απόπειρα των Ελλήνων να έρθουν σε συμμαχική σχέση με τους Ιππότες της Μάλτας κατά το δεύτερο και τρίτο έτος της Ελληνικής Επανάστασης. Στην αρχή μάλιστα δεν σκόπευα καν να γράψω ένα βιβλίο, απλώς ίσως ένα άρθρο ή ένα μικρό κείμενο, αλλά σιγά σιγά πήρε την έκταση ενός κανονικού βιβλίου. Είναι από αυτά τα γεννήματα της τύχης, όπως είναι κάτι αναπόφευκτες συγκρούσεις με την μοίρα και τις προσωπικές μας επιλογές, έτσι συνέβη και με το βιβλίο του Σάθα.\nΑπό ότι φαίνεται ήταν πολύ θετική η επίδραση στην μοίρα, καθώς αυτά τα θέματα τα άγνωστα, τα μυστηριακά και τα αδικημένα, που συμβαίνουν ανά τους καιρούς, είναι πολύ επίκαιρα τελικά και σε εμάς. Με αφορμή αυτό το «Δάνειον», άραγε αν δεν ήταν οι Άγγλοι και όλη η βοήθεια ίσως δεν θα υπήρχαμε και ως ελεύθερο κράτος. Και τελικά πόσα παραθυράκια μπορεί να κρύβονται τελικά;\nΤα παραθυράκια είναι αμέτρητα γιατί πολλά από αυτά εντωμεταξύ έχουν χτιστεί και δεν ξέρουμε ποια ήταν η προηγούμενη θέση τους και πως θα υπήρχαν. Σίγουρα πάντως, αν δεν υπήρχαν οι προστάτιδες οι λεγόμενες Μεγάλες Δυνάμεις, η Ελληνική ανεξαρτησία τουλάχιστον θα καθυστερούσε και δεν ξέρουμε τι μορφή θα έπαιρνε. Το σημαντικό είναι ότι πραγματικά ύστερα από μια σύμπτωση συνέπεσε να εκδώσω αυτό το βιβλίο στις παραμονές και την ώρα ακριβώς που ετοιμάζεται η Ελλάδα να γιορτάσει τα 200 χρόνια μετά την επανάσταση του 1821. Αυτό δεν ήταν αποτέλεσμα κάποιας επιδίωξης, απλώς συνέπεσε. Πολλοί φίλοι με ρωτούν και εγώ τους λέω πως «απλώς συνέπεσε!».\nΠράγματι οδεύουμε προς το 2021 και όπου συμπληρώνονται 200 χρόνια από την ελληνική επανάσταση απέναντι στον Τουρκικό ζυγό. Μια περίοδος που μας επηρέασε πολύ και συνεχίζει να μας επηρεάζει. Θα σας ζητήσω να μου πείτε ένα θετικό και ένα αρνητικό που πιστεύετε πως ισχύει το ίδιο σε αυτές τις τόσο διαφορετικές εποχές.\nΤο θετικό είναι η τόλμη και η δυνατότητα των Ελλήνων να παίρνουν απρόοπτες αποφάσεις και να τις υποστηρίζουν μέχρι τέλους. Το αρνητικό είναι ότι αυτή ακριβώς η τόλμη δεν συναντάτε με την περίφημη αρετή του Κάλβου. Υπάρχει τεράστια διαφθορά και τεράστιος ατομισμός που υπονομεύει πραγματικά κάθε συλλογική προσπάθεια.\nΔιανύουμε πραγματικά δύσκολες εποχές και αν επικεντρωθούμε ειδικά στην περίοδο μετά και την αυγή του οικονομικού μνημονίου, άλλος ένας δυσβάσταχτος καιρός για την χώρα μας, πόσο πιστεύετε πως έχουν βοηθήσει τους νεοέλληνες [όπως αναφέρεστε με αυτόν τον όρο και στο βιβλίο σας] να κάνουν ενδοσκόπηση της ιστορίας και να έρθουν πιο κοντά στο πνεύμα της εποχής εκείνης;\nΝομίζω πως αυτή η ενδοσκόπηση δεν έχει συμβεί ακόμα, τουλάχιστον με την βαθύτητα που απαιτεί η έννοια της λέξης. Φαίνεται ότι μερικές εμπειρίες είναι ακόμα πολύ νωπές και δεν έχουν εγγραφεί με αρκετά ικανοποιητικό τρόπο στο συλλογικό συνειδητό. Γιατί για το συλλογικό ασυνείδητο θα δούμε αργότερα. Από την άλλη πλευρά θα πρέπει να υπογραμμίσω ότι ακριβώς επειδή ήθελα να αναφερθώ με ένα άμεσο τρόπο στις συνέπειες και της οικονομικής κρίσης και στα παρεπόμενα της, αλλά και στην διοικητική ασυνταξία, στο χάος της δημόσιας διοίκησης, στην οργανωμένη άρνηση πειθαρχίας απέναντι στις επιταγές του κοινωνικού γίγνεσθαι. Για όλους αυτούς τους λόγους έγραψα ένα διπλό βιβλίο, όπου στην πραγματικότητα είναι ένα βιβλίο συγχωνευμένο μέσα σε ένα άλλο. Στο ένα βιβλίο αναφέρομαι φυσικά στα ιστορικά περιστατικά για τα οποία μιλήσαμε: στην απόπειρα δηλαδή σύναψης της συνθήκης μεταξύ των Ελλήνων και των Ιπποτών της Μάλτας. Στο άλλο βιβλίο το οποίο εκτυλίσσεται ενδιάμεσα, αποσπασματικά, ενδιάθετα από το πρώτο βιβλίο, μελετώνται όλες οι πηγές της κακοδαιμονίας του νεοελληνικού βίου. Η διαρκής εξάρτηση της Ελλάδας από τους διεθνείς τοκογλύφους και το διεθνές χρηματοπιστωτικό σύστημα, η διοικητική αρρυθμία, οι ελλείψεις, τρομερές και τρομακτικές στην παιδεία μας, οι φτωχές επιδόσεις στον πολιτισμό, η εξέλιξη των γλωσσικών μας πραγμάτων, μέχρι το σημείο σχεδόν που φθάνουμε στην σημερινή σχεδόν γλωσσική αφασία όπως την βλέπουμε στα μέσα μαζικής ενημέρωσης. Τα διλλήματα της εξωτερικής μας πολιτικής, η θέση της Ελλάδος μεταξύ ανατολής και δύσης. Όλα αυτά τα ζητήματα απαρτίζουν ένα δεύτερο βιβλίο μέσα στο πρώτο.\nΜε αφορμή όλα αυτά τα αρνητικά ζητήματα που θίγετε στο βιβλίο σας, άραγε καταφέραμε να αποτινάξουμε ως κοινωνία αυτά τα οποία υιοθετήσαμε τότε κατά τον τουρκικό ζυγό;\nΣε κάποιο βαθμό, ναι. Η Ελλάδα είναι σίγουρα μια Ευρωπαϊκή χώρα, αλλά είναι κατά το ήμισυ. Όπως παρατηρούμε και ξέρουμε όλοι μας, έχουμε εορταστικό χρόνο ανατολικού τύπου και αυτό είναι καλό. Έχουμε όμως επίσης και μια τεράστια λατρεία για τα εργασιακά αγαθά της δύσης. Αυτό τα δυο μεταξύ τους συγκρούονται. Επίσης, έχουμε ένα Σύνταγμα κομμένο και ραμμένο στα αντίστοιχα της δύσης, αλλά και μια αντίληψη του δημόσιου βίου αρκετά ανατολική. Το ίδιο συμβαίνει σε όλες τις πτυχές. Δηλαδή, κατά κάποιο τρόπο έχουμε φτιάξει ένα παράξενο οικοδόμημα, που το μισό ακουμπάει σε έναν μεγάλο δυτικού τύπου ναό του χρήματος, της δημοκρατίας, είναι αυτός ο ναός, το άλλο μέρος ακουμπάει στην καλύβα του καραγκιόζη. Αυτό το μυστήριο κτίσμα τώρα κατά πόσο μπορεί να διατηρηθεί μέσα στον χρόνο είναι μια υπόθεση ρίσκου, ένα στοίχημα που δεν ξέρω αν μπορεί να κερδηθεί. Πάντως η συνεπής νεοελληνική ταυτότητα με τις παραδόσεις μας δεν υπάρχει. Αντίθετα, υπάρχει αυτή η σχιζοειδής παράνοια του μεταξύ ανατολής και δύσης, που σημαίνει ότι για την Ελλάδα είναι μια ατοπία.\nΕπίσης, αν δούμε και την γεωγραφική θέση της Ελλάδας παρατηρούμε πως βρίσκεται ανάμεσα στους δυο κόσμους.\nΑπό εκεί ξεκινάνε όλα, γιατί αυτή η γεωγραφική θέση προσδιορίζει δυστυχώς και ένα ψυχογεωγραφικό στίγμα.\nΠοια είναι η γνώμη σας για την ευρέως αναθεωρημένη άποψη ότι στα χρόνια του Τουρκικού ζυγού δεν υπήρξε ποτέ το λεγόμενο «κρυφό σχολείο»;\nΚαταρχήν δεν μπορούμε να απαντήσουμε στο ερώτημα αυτό με μια ενιαία απάντηση, γιατί πολλές φορές η πολιτική της Οθωμανικής διοίκησης άλλαζε. Υπήρχαν περιπτώσεις που προωθούνταν βίαιος εξισλαμισμός, οπότε σε αυτές τις περιπτώσεις φυσικά κάθε κύτταρο διάδοσης της ελληνικής παιδείας βρισκόταν υπό πίεση ως το σημείο της εξαφάνισης. Υπήρχαν άλλες περίοδοι πιο ήπιες. Επίσης με διαφορετικό τρόπο ασκούνταν η πολιτική της Οθωμανικής Αυτοκρατορίας και σε διαφορετικά μέρη της Ελλάδος. Ας πούμε, όπου υπήρχαν συνεταιρισμοί όπως στα Αμπελάκια στο Πήλιο, υπήρχε και μια άνθιση της ελληνικής παιδείας. Το πιο σημαντικό το οποίο παραγνωρίζουν συχνά όσοι εμπλέκονται στην συζήτηση αυτή είναι ότι εκτός από το κρυφό υπήρχε και ένα φανερό σχολείο. Και το φανερό σχολείο ήταν αυτό που βρίσκονταν σε όλα τα μέρη που υπήρχε ελληνισμός. Στην Τεργέστη, στην Βενετία, στην Βιέννη, στην Οδησσό. Σε μέρη δηλαδή που βρίσκονταν πέρα από την Οθωμανική επικράτεια. Εκεί τυπώθηκαν τα πρώτα ελληνικά βιβλία, εκεί άνθησαν οι μεγάλες εταιρίες αλληλεγγύης και παιδείας του ελληνισμού. Υπήρχε δηλαδή ένα διαρκές ρεύμα προς τα έξω, και το ρεύμα αυτό έφερνε επίσης τα αποτελέσματα του και τους καρπούς του προς τα μέσα. Είναι μια πολύ σημαντική αλληλεπίδραση η οποία δεν πρέπει να ξεχνιέται. Αν δεν υπήρχαν οι Έλληνες του έξω, δεν θα υπήρχαμε σήμερα εμείς, οι Έλληνες του μέσα.\nΣυμφωνούμε και αυτό φαίνεται επίσης και από τα συγγραφικά και ιστορικά πρόσωπα που βοήθησαν και στην Ελληνική επανάσταση.\nΑσφαλώς, ο ελληνικός διαφωτισμός ξεκίνησε κυρίως από έξω και έφθασε φυσικά και στην Ελλάδα. Αλλά ξεκίνησε από έξω με κεντρικό πρόσωπο τον Αδαμάντιο Κοραή, που ήταν εγκατεστημένος στο Παρίσι. Το ίδιο συνέβη και με πολλές από τις κορυφαίες προσωπικότητες του ελληνικού διαφωτισμού. Η ίδια η Φιλική Εταιρία εξάλλου, δημιουργήθηκε έξω από την Ελλάδα, στην Οδησσό.\nΓυρνώντας στα σημερινά μας θέματα, ποια είναι η γνώμη σας για την τωρινή στάση της Τουρκίας απέναντι στις γείτονες χώρες και ιδιαίτερα στην πατρίδα μας;\nΕίναι φανερό ότι όλα τα τελευταία χρόνια στα οποία βρίσκεται στην εξουσία ο Ερντογάν, η Τουρκία έχει επιστρέψει σε ένα νέο-οθωμανικό όραμα διαρκούς επεκτατισμού και επιρροής. Η Τουρκία δεν είναι απλώς μια επιθετική χώρα. Είναι η προφυλακή ενός μεγάλου συνασπισμού, στο οποίο είναι σίγουρα το Αζερμπαϊτζάν, το Καζακστάν, το Πακιστάν. Η Τουρκία είναι η προφυλακή αυτής της απόπειρας να εδραιωθεί στην Ευρώπη και στην Μεσόγειο, μια παρουσία που ξεπερνάει κατά πολύ τα όρια της εθνικής της επιρροής. Είναι μια μεγάλη και αρκετά επικίνδυνη χώρα. Πρέπει να αντιμετωπιστεί αυτή η απόπειρα μέσα από μια Ευρωπαϊκή διάταξη πραγμάτων. Η Ελλάδα χρειάζεται και ευτυχώς έχει αρχίσει και οικοδομεί ισχυρές συμμαχίες. Ο νέο-οθωμανισμός υπερβαίνει κατά πολύ το κοσμικό κράτος το οποίο επιχείρησε και κατάφερε να στήσει στην Τουρκία ο Κεμάλ Ατατούρκ. Και το ότι αυτό το κράτος σήμερα πλήττεται βάναυσα ίσως να ετοιμάζει την Τουρκία στο ρόλο ενός καινούργιου χαλιφάτου.\nΚαι μόνο η σκέψη σε ένα τέτοιο ενδεχόμενο ξέρουμε πολύ καλά τι μπορεί να επιφέρει.\nΕυτυχώς υπάρχουν και άλλα συμφέροντα στην Μεσόγειο και ιδιαίτερα στην Ανατολική, υπάρχουν άλλες δυνάμεις και υπολογίζω ότι αυτές οι δυνάμεις στις οποίες πρωτοστατεί βέβαια η Γαλλία, θα μπορέσουν να φέρουν ένα αντίβαρο σε αυτές τις επιδιώξεις.\nΤο ευχόμαστε και όχι μόνο για την χώρα μας, αλλά και για τον υπόλοιπο κόσμο. Αλλαγή πλεύσης τώρα: Εν έτει 2020 σε έναν κόσμο που οδηγείται όλο και περισσότερο στην παγκοσμιοποίηση, πόσο σημαντικό είναι στις μέρες μας να έχουμε γνώση της ιστορίας μας και πόσο υπερήφανοι ή όχι θα πρέπει να νιώθουμε στα αλήθεια; Πως οφείλουμε να διαχειριζόμαστε το παρελθόν για να είμαστε τωρινά ασφαλείς;\nΤο πιο σημαντικό θα ήταν να μάθουμε να το διαχειριζόμαστε με φυσικότητα. Να μην το φέρουμε ως τεράστιο βάρος, όπως συμβαίνει με τους λαούς με μεγάλο ιστορικό παρελθόν, αλλά να το βλέπουμε σαν ένα εφαλτήριο για να κινηθούμε προς τα εμπρός. Υπάρχουν δυο τρόποι να στέκεσαι απέναντι στην ιστορία σου. Ο ένας είναι να στέκεσαι προσοχή, με δέος, σεβασμό και ακίνητος. Ο άλλος είναι να πατάς το ένα σου πόδι στην ιστορική σου βάση και να βγάζεις το άλλο μπροστά. Αυτή είναι η συνέπεια μιας κίνησης προς τα εμπρός. Δυστυχώς για πάρα πολύ καιρό η Ελλάδα στεκόταν προσοχή απέναντι στην ιστορία. Με μεγάλο σεβασμό μεν, αλλά αυτός ο σεβασμός ήταν κάπως θανατηφόρος, κάπως νεκρόληπτος. Αφορούσε μόνο τα παλιά μάρμαρα, τις παλιές μνήμες, τα παλιά κείμενα, και ελάχιστα πράγματα γίνονταν για να φτιάξουμε και εμείς τα δικά μας μάρμαρα. Να κληροδοτήσουμε τις δικές μας νωπές μνήμες. Να χτίσουμε ξανά από την αρχή τα δικά μας κείμενα. Την μεγάλη ελληνική λογοτεχνία, την μεγάλη φιλοσοφία, το μεγάλο θέατρο. Αν φύγουμε από την στάση προσοχής και περάσουμε στην στάση του βαδίσματος, για να μην πω του άλματος, φαίνεται πολύ σημαντικό. Η φυσικότητα είναι κάτι πολύ σημαντικό. Να μην βλέπεις το παρελθόν σαν κάνει που σε αγκαλιάζει και σε πνίγει, αλλά σαν κάτι με το οποίο έχεις μια ισότιμη σχέση.\nΑυτό θα ήταν εξαιρετικά ελπιδοφόρο και ιδεατό. Να μπορούμε να δημιουργούμε στην συχνότητα που γινόταν και στο παρελθόν. Ποια είναι η γνώμη σας για τα ιστορικά έργα που τελούνται στην Ελλάδα, είτε μέσα από το θέατρο, τον κινηματογράφο και την τηλεόραση;\nΚυρίως για την υπόθεση των ιστορικών έργων οφείλω να πω ότι οι ιστορικοί μας έχουν κάνει μια θαυμάσια δουλειά. Έχουμε πάρα πολύ καλούς, καταπληκτικούς μελετητές του νεοελληνικού διαφωτισμού όπως τον Πασχαλίδη, μελετητές των οικονομικών μας θεμάτων όπως τον Δερτιλή, έχουμε και ανθρώπους που έχουν μελετήσει τα δάνεια της ελληνικής επανάστασης, όπως τον Τάσο Λιγνάδη που αφιέρωσε σε αυτό το θέμα την διδακτορική του διατριβή. Έχουμε μια πλειάδα ιστορικών για κάθε τομή και δομή του δημόσιου βίου μας από την επανάσταση και μετά. Τώρα στις υπόλοιπες τέχνες, στην λογοτεχνία, το θέατρο και τον κινηματογράφο η κατάσταση είναι κάπως διαφορετική. Στον κινηματογράφο είχαμε την δυνατότητα παραγωγής να βγάλουμε εις πέρας ιστορικά θέματα με τον τρόπο που θα τους άξιζε. Στο θέατρο τα έργα που έχουν γραφτεί για ιστορικά θέματα είναι λίγα. Έχουμε κάποιες τραγωδίες του Καζαντζάκη και του Σικελιανού. Έχουμε στην λογοτεχνία μια σειρά από έργα τα οποία όμως είναι και αυτά ελάχιστα μπροστά σε αυτά που χρειαζόταν ο τόπος. Γενικά υπάρχει μια υποπαραγωγή θεατρική και λογοτεχνική γύρω από τα ιστορικά μας ζητήματα, εξαιρώντας βέβαια κάποια ψευδο-ιστορικά best seller της κακιάς ώρας στα οποία δεν χρειάζεται καν να αναφερθούμε.\nΆρα νιώθετε πως χρειάζεται να καταβληθεί πολύ δουλειά ακόμα πάνω σε αυτά τα ιστορικά έργα;\nΣαφέστατα και χρειάζεται πολύ δουλειά και επίσης αυτά τα έργα δεν πρέπει να έχουν την μνημειακή ψυχρότητα μιας ταφόπλακας. Το θέμα δεν είναι απλά να μιλήσουμε για ένα γεγονός ακριβώς όπως συνέβη τότε, αλλά να προεκτείνουμε και τις συνέπειες του στο μέλλον. Αυτή είναι η αληθινή δουλειά άλλωστε της ιστορίας, αλλά και ενός ιστορικού έργου. Είναι να ξεκινήσει από ένα γεγονός, να το περιγράψει και ύστερα να τινάξει μπροστά σαν βέλος την νοηματική του συνέπεια, τις εφαρμογές του, τις δυνατότητες που ανοίχθηκαν ή εκείνες που χαντακώθηκαν. Αυτή είναι η δουλειά ενός ιστορικού έργου. Με δυο λόγια, πρέπει να είναι ένα κείμενο, ένα έργο εν κινήσει. Δεν μπορεί να είναι, όπως είπα, απλώς ένα μνημείο, μια ταφόπλακα, ή μια πέτρινη στήλη μουχλιασμένης νοσταλγίας.\nΌσον αφορά τον εκδοτικό χώρο, έχουν γίνει πολλές σοβαρές επανεκδόσεις ιστορικών βιβλίων και έργων, πολλές από αυτές έγιναν και τώρα με την αφορμή του επικείμενου εορτασμού για τα 200 χρόνια της ελληνικής επανάστασης. Οι εκδόσεις «Σμίλη» για παράδειγμα, στις οποίες εξέδωσα και εγώ το βιβλίο μου «Δάνειον Έθνος», έχουν κυκλοφορήσει επίσης, την αλληλογραφία του Λόρδου Βύρωνα και άλλα πολλά σημαντικά βιβλία. Γενικά πολλοί εκδοτικοί οίκοι έχουν μπει στο εορταστικό κλίμα, γιατί η Ελλάδα χρειάζεται να γιορτάσει. Είναι πολύ αναγκαία για μια κοινωνία η συνθήκη του εορτασμού. Και ειδικά σήμερα είναι πιο αναγκαία που βρισκόμαστε σε μια πάρα πολύ δύσκολη κατάσταση.\nΣυμφωνώ μαζί σας και πιστεύω πως όταν είναι να γιορτάσουμε μια νίκη, μια επέτειο εθνική είναι αναγκαίο. Είναι ίσως και το αντίβαρο στην «παγκοσμιοποίηση» που μας θέλει να ποινικοποιούμε τέτοιες καταστάσεις.\nΟ εορτασμός είναι πάντα απελευθερωτικός. Δίνει την δυνατότητα στις δυνάμεις του πνεύματος, της φαντασίας, αλλά και του σώματος να τεθούν σε κίνηση. Όσον αφορά την παγκοσμιοποίηση, φαίνεται τελικά ότι αποτυγχάνει να θάψει ιδιαίτερα γνωρίσματα εθνών, κοινωνιών, μειονοτήτων. Και ευτυχώς που αποτυγχάνει γιατί θα γινόμασταν όλη η ανθρωπότητα σαν ομογενοποιημένο γιαούρτι. Μετά θα επιβάλλονταν η συνθήκη ενός αυταρχικού παγκόσμιου κράτους που θα εξίσωνε τις επιθυμίες των ανθρώπων και δεν θα επέτρεπε την προσωπική τους άσκηση. Γιατί το ζήτημα με τις επιθυμίες, είναι να είναι πράγματι προσωπικές και να μην επιβάλλονται μέσα από διαφημιστικά τρικ, ώστε να αποτελούν μια εξαρτημένη ανάγκη. Η επιθυμία έχει μεγάλο νόημα να είναι προσωπική, αλλιώς, είναι σαν ένα ξενοφορεμένο ρούχο που ποτέ δεν σου ταιριάζει ακριβώς, αλλά εσύ προσαρμόζεσαι σε αυτό και όχι αυτό σε εσένα.\nΗ περιγραφή σας μου θυμίζει βαθύτατα το σπουδαίο βιβλίο «1984» του Τζωρτζ Όργουελ και πως περιγράφει την αυταρχική κοινωνία και τον θάνατο των λέξεων και των ιδεών.\nΑυτό είναι και το μεγάλο ζήτημα που έχουμε σήμερα. Η διγλωσσία την οποία επισημαίνει ο Όργουελ στο «1984», τείνει δυστυχώς να επιβληθεί παντού. Βλέπουμε πολιτικούς να μιλούν με άλλη γλώσσα στο ελληνικό ακροατήριο και με άλλη στο διεθνές. Βλέπουμε επιχειρηματίες να μιλούν αλλιώς στο μικρό τους λόμπι, και με άλλη γλώσσα στις δημόσιες δηλώσεις τους, και βλέπουμε και δυστυχώς και πάρα πολλούς ανθρώπους να έχουν συνηθίσει πλέον σαν φυσική αυτή την κακοποιό διγλωσσία. Επίσης, οφείλουμε να παρατηρήσουμε ότι υπάρχει μεγάλη έκπτωση στην ποιότητα της απόδοσης των νέων ελληνικών. Η επικράτηση της δημοτικής δυστυχώς δεν έφερε στην επιφάνεια μια πλούσια, βαθιά με γενναίες ρίζες δημοτική παράδοση που υπάρχει ασφαλώς, αλλά μια άλλη ψευδο-δημοτική που αποκλείοντας και τα λόγια στοιχεία της παράδοση μας, κατέληξε ένα στεγνό και φθηνό παλιόχαρτο.\nΠέρα από συγγραφέας, κριτικός θεάτρου, είστε και καθηγητής θεάτρου και συνεργάζεστε και με το Ίδρυμα Μιχάλης Κακογιάννης. Ποια είναι η γνώμη σας για την διαχρονικότητα του θεάτρου σε μια αρκετά τεχνολογική κοινωνία; Τι είναι αυτό που συναρπάζει τους μαθητές σας στα θεατρικά έργα;\nΠράγματι εδώ και 6-7 χρόνια ξεκίνησα από το Εθνικό θέατρο μια απόπειρα που μέχρι τώρα δεν είχε γίνει στην Ελλάδα, το στήσιμο ενός εργαστηρίου θεατρικής γραφής. Υπήρχαν φυσικά κάποια εργαστήρια θεατρικής γραφής, αλλά είχαν μια πολύ περιορισμένη διάρκεια, συνήθως 2-3 εβδομάδων, το πολύ δυο μηνών. Η δική μας προσπάθεια στο Εθνικό θέατρο καταρχάς και μετά στο Ίδρυμα Κακογιάννη, ήταν να κάνουμε ένα εργαστήριο με κάπως ανεπτυγμένη προδιαγραφή, να κρατάει δηλαδή ολόκληρη την σεζόν και στο τέλος να εκδίδουμε τα τρία καλύτερα κείμενα, σε δίγλωσση έκδοση, ελληνικά και αγγλικά και επίσης να ανεβάζουμε, όχι σε μορφή αναλογίου, αλλά με συνθήκες πλήρους παράστασης, τα τρία καλύτερα μονόπρακτα. Αυτός ο συνδυασμός του διδακτικού, του εκδοτικού και του παραστασιακού μέρους της όλης δουλειάς, ήταν νομίζω ότι καλύτερο μπορούσε να συμβεί σε αυτές τις συνθήκες. Όσο για το ενδιαφέρον των μαθητών για το οποίο ρωτήσατε, αυτό είναι αυτονόητο. Ζούμε σε μια χώρα που γέννησε το θέατρο όπως τουλάχιστον το γνωρίζουμε στην δύση. Και η ανατολή φυσικά έχει σπουδαίο θέατρο και έχει ακόμα αλλά είναι τελετουργικό το θέατρο της. Το δικό μας το θέατρο πέρα από την αρχέγονη τελετή, από την οποία και αυτό κατάγεται, μιλάω για την Διονυσιακή τελετή, έχει ως κεντρικό θέμα πάντα τον άνθρωπο. Αυτό είναι το κλασσικό στοιχείο του ελληνικού θέατρου το οποίο έφθασε και κατέκλυσε την δύση και ολόκληρο τον κόσμο. Οι Έλληνες συγγραφείς λοιπόν, οι νέοι ιδιαίτερα, είναι φυσικό να στρέφονται στο θέατρο με πάθος και προσήλωση. Και ευτυχώς έχουμε πολλούς και καλούς νέους συγγραφείς.\nΕν κατακλείδι, ας κλείσουμε με ένα ελπιδοφόρο μήνυμα προς όλο τον κόσμο, σχετικά με τα τρέχοντα κοινωνικά θέματα και τον κορωνοϊό.\nΓια να ξεκινήσω με τον κορωνοϊό πρέπει να πω ότι πρέπει να μάθουμε να ζούμε κάπως επικίνδυνα. Εννοώ ότι από ότι φαίνεται δεν θα ξεπεραστεί σύντομα το πρόβλημα. Δεν ξέρουμε καν ποια είναι η αποτελεσματικότητα των προτεινόμενων εμβολίων και ποιες θα είναι οι παρενέργειες τους. Μιας και δεν μπορούμε λοιπόν να λύσουμε ένα ιατρικό θέμα, αυτό που πρέπει να λύσουμε είναι οι κοινωνικές του παρενέργειες. Δηλαδή, η απομόνωση να μην μας κάνει απάνθρωπους, η έλλειψη επαφής να μην μας κάνει ατομιστές και να εξακολουθήσουμε ακόμα και καθένας από το σπίτι του, να δρούμε σαν ένα συλλογικό κοινωνικό σώμα. Αυτό είναι το μεγάλο στοίχημα. Αν το καταφέρουμε κατά την διάρκεια που θα κρατήσει η πανδημία θα έχουμε ένα μεγάλο κέρδος στο τέλος αυτής της πορείας. Αν δεν το καταφέρουμε τα πράγματα θα είναι πολύ άσχημα σε κοινωνικό επίπεδο. Προσωπικά είμαι αισιόδοξος γιατί ξέρω ότι ο καιρός έχει γυρίσματα. Το μέλλον είναι ανοιχτό και στον καθένα μας προσωπικά και στην ελληνική κοινωνία εν συνόλω. Το τι θα πράξουμε απέναντι σε αυτό είναι ζήτημα της δικής μας αυτοσυνείδησης και εξαρτάται από το απόθεμα παιδείας και το απόθεμα αντίστασης σε ατομικό επίπεδο αλλά και στην ελληνική κοινωνία συνολικά. Όπως καταφέραμε να νικήσουμε την συνολική πανδημία της Χρυσής Αυγής, θα μπορέσουμε να νικήσουμε πολλές πανδημίες. Και ευτυχώς και το δικαστήριο πήρε μια πλήρως καταδικαστική απόφαση για το σύνολο αυτής της εγκληματικής οργάνωσης.\nΗρακλής Λογοθέτης – “Δάνειον Έθνος”: Διαβάστε την περίληψη εδώ\n17 Σεπτεμβρίου 2021 απο Σίσσυ Ράπτη Η σχέση με τον εαυτό σου είναι η πιο σημαντική\n17 Σεπτεμβρίου 2021 απο Χριστίνα Γεωργιάδη «Η Πανούκλα» του Αλμπέρ Καμύ στο Θέατρο 104 από 22/9


Η ΒΙΩΣΙΜΗ ΑΝΑΠΤΥΞΗ ΕΙΝΑΙ ΠΟΛΙΤΙΣΜΟΣ: Ορυκτά: η μνήμη του πλανήτη...\nΗ γη είναι σαν ένα "μίξερ" μέσα στο οποίο ανακατεύονται, σπάνε, θρυμματίζονται και ανασχηματίζονται πετρώματα. Τα θραύσματα καθιζάνουν ή αποτίθενται σχηματίζοντας διάφορες στρώσεις. Στη συνέχεια, οι διαδικασίες της αποσάθρωσης και διάβρωσης από τον αέρα και τη βροχή αλλοιώνουν τα πετρώματα. Ετσι με αυτήν την δυναμική του στερεού φλοιού της γής δημιουργούνται τα όρη, οι χαράδρες και οι αμμόλοφοι, ανάμεσα σε άλλα. Αυτές οι αποθέσεις ιζημάτων μετατρέπονται τελικά σε ιζηματογενή πετρώματα. Ο κύκλος αυτός δεν σταματά ποτέ, συνεχίζεται και επαναλαμβάνεται διαρκώς σε γεωλογική κλίμακα. Σε 50 εκατομμύρια χρόνια, κανένα από τα όρη -και γενικότερα κανένα γεωμορφολογικό στοιχείο- που ξέρουμε δεν θα βρίσκεται στην κατάσταση που είναι σήμερα. ΙΓΜΕΜ: «Γεωλογία για όλους»\nΤα ορυκτά είναι δομικά υλικά από τα οποία είναι φτιαγμένη η γή αλλά και όλα τα στερεά σώματα του σύμπαντος. Διακρίνονται συνήθως με βάση τη χημική τους σύσταση και τη γεωμετρική εσωτερική δομή τους. Τα περισσότερα είναι στερεές κρυσταλλικές ουσίες που διακρίνονται δηλαδή από οργανωμένη ατομική δομή (κρυσταλλικό πλέγμα) με συγκεκριμένη διάταξη των κρυστάλλων στο χώρο. Υπάρχουν, όμως, και ορισμένα χωρίς κρυσταλλική δομή αλλά με άτακτη εσωτερική δομή, άμορφα στερεά, παρόμοια με το γυαλί. Η εξέταση των ορυκτών μας βοηθά να κατανοήσουμε την προέλευση της Γης, εφόσον αποθηκεύουν στο εσωτερικό τους χρήσιμες πληροφορίες σχετικά με το τί συνέβη στο γεωλογικό παρελθόν .\nΤα ορυκτά ταξινομούνται με βάση τη σύσταση και την εσωτερική δομή, αλλά και ιδιότητες όπως η σκληρότητα, το βάρος, το χρώμα, η στιλπνότητα και η διαφάνεια. Αν και έχουν ανακαλυφθεί πάνω από 4.000, μόνο 30 περίπου είναι κοινά στην επιφάνεια του πλανήτη. Πρόκειται κυρίως για τα πυριτικά ορυκτά που αποτελούν το 95% του στερεού φλοιού της γης.\nΑπό τις χιλιάδες των ορυκτών λίγα ειναι αυτά που αποδείχθηκαν χρήσιμα για τον άνθρωπο. Τα ορυκτά στη ζωή μας. Τα υπόλοιπα, χαρακτηρίζονται ως σημαντικά ή λιγότερο σημαντικά απο την μικρή ή μεγάλη αισθητική τους αξία. Κάποια ορυκτά ανήκουν σε μια πολύ ιδιαίτερη κατηγορία, τους πολύτιμους λίθους.\nΟι πολύτιμοι λίθοι ξεχωρίζουν για την ομορφιά, το χρώμα, τη διαφάνεια και τη σπανιότητά τους. Χαρακτηριστικά παραδείγματα είναι το διαμάντι, το σμαράγδι, το ρουμπίνι και το ζαφείρι. Οι ημιπολύτιμοι λίθοι, από την άλλη, αποτελούνται από ορυκτά μικρότερης αξίας. Σήμερα, τα διαμάντια θεωρούνται ως οι ακριβότερες πέτρες για τη λάμψη, τη στιλπνότητα και τη σκληρότητά τους ενώ δεν λείπει και η χρηστική σημασία τους ως βιομηχανικά ορυκτά. Tρισεκατομμύρια καράτια στον κρατήρα του Popigai! Ανακαλύφθηκαν πριν από πολλά εκατομμύρια χρόνια αλλά άρχισαν να επεξεργάζονται και να κόβονται μόλις τον 14ο αιώνα. Τα περισσότερα κοιτάσματα διαμαντιών βρίσκονται στη Νότια Αφρική, τη Ναμίμπια, τη Ρωσία και την Αυστραλία.\nΣχεδόν όλοι οι αρχαίοι αλλά και νεώτεροι πολιτισμοί σε κάθε γωνιά του πλανήτη χρησιμοποιούσαν ποικιλοτρόπως και "σέβονταν" τους λίθους. Οι φυσικές ιδιότητές τους είναι πολλές και οι τρόποι με τους οποίους μπορούμε να τους χρησιμοποιήσουμε ακόμα περισσότεροι. Σύμφωνα με πληροφορίες η αρχαιότερη γραπτή μαρτυρία που αναφέρεται στις θεραπευτικές ιδιότητες των λίθων βρέθηκε σε Αιγυπτιακό πάπυρο. Gemstones Action: Για όσους αγαπούν τα ορυκτά...\nΙσως λίγοι γνωρίζουν ότι η Ελλάδα, παρά τη μικρή της έκταση, συγκαταλέγεται ανάμεσα στις πλουσιότερες σε αριθμό ορυκτών χώρες του κόσμου. Συγκεκριμένα, η ευρύτερη περιοχή του Λαυρίου κατέχει την 4η θέση στον πλανήτη σε αριθμό ορυκτών εφόσον στις υπόγειες στοές της Λαυρεωτικής έχουν καταγραφεί πάνω από 500 διαφορετικά ορυκτά. Του λόγου το αληθές επιβεβαιώνεται και από τα μουσεία της Καμάριζας και του Λαυρίου τα οποία λειτουργούν στην περιοχή και περιέχουν μια θαυμάσια συλλογή από τα ορυκτά ευρήματα της Λαυρεωτικής.\nΤο Μουσείο Αγ. Κωνσταντίνου στην Καμάριζα στεγάζεται στο κτίριο του κεντρικού μεταλλευτικού φρέατος ενώ αξιόλογο ορυκτολογικό Μουσείο λειτουργεί και στην πόλη του Λαυρίου. Με αμφότερα θα ασχοληθούμε ειδικά σε άλλη θέση. Εκτός από τα Μουσεία θαυμάσιες συλλογές υπάρχουν και σε σπίτια κατοίκων της Καμάριζας αλλά και σε ορισμένα καταστήματα.\nΕτικέτες Λαύριο, ορυκτά, Πάρκα-Μουσεία


ΜΜΕ - Γιώργος Καρελιάς: Ανεύθυνος Τσίπρας, διπλά ανεύθυνος Παυλόπουλος\nΝαι, το λέμε με θλίψη, αλλά δεν έχουμε δικαίωμα να μην το πούμε ότι ο Προκόπης Παυλόπουλος και ο Αλέξης Τσίπρας συμπεριφέρθηκαν ανεύθυνα στο θέμα που ανέκυψε με το ΔΝΤ και τις αποκαλύψεις για τις συνομιλίες δύο στελεχών του. Oχι, δεν εξετάζουμε το «ηθικό» μέρος (αν έπρεπε, από ποιον και γιατί έγιναν οι καταγραφές), το αφήνουμε στην άκρη. Και εξετάζουμε αν η όλη μεθόδευση και το αποτέλεσμά της έφερε έστω και το ελάχιστο προσδοκώμενο θετικό αποτέλεσμα ή μήπως κατέληξε να γίνει μπούμερανγκ. Μήπως, δηλαδή, εντέλει δεν εξυπηρέτησε καθόλου το συμφέρον της χώρας.\nΠοιος ήταν ο βασικός στόχος της αποκάλυψης, έτσι όπως τη χειρίστηκε ο Πρωθυπουργός; Ηταν τριπλός.\nΠρώτον, να αποδείξει ότι το ΔΝΤ παίζει υπονομευτικό ρόλο στις διαπραγματεύσεις. Αυτό κατεδείχθη με την οξύτητα των δηλώσεών του («ανόητοι» κτλ).\nΔεύτερον, να φέρει σε σύγκρουση το ΔΝΤ με τους Ευρωπαίους, το μέρος των οποίων πήρε ανοιχτά -εννοείται- η κυβέρνηση. Και…\nΤρίτον, ως φυσική συνέχεια των δύο πρώτων, να εξοβελιστεί το ΔΝΤ από τις διαπραγματεύσεις, για να σταματήσει η υπονόμευση και να μείνουμε μόνο με τους καλούς Ευρωπαίους.\nΚάθε πολιτική ενέργεια δεν κρίνεται από τις προθέσεις, αλλά από το αποτέλεσμά της. Ποιον από τους στόχους εξυπηρέτησε η μεθόδευση Τσίπρα; Καταφανώς μόνο τον πρώτο. Προφανώς, κάποιοι ψηφοφόροι του ΣΥΡΙΖΑ θα το ευχαριστήθηκαν που ο ατρόμητος Αλέξης τα έβαλε με ένα από τα απεχθή παγκόσμια κέντρα του καπιταλισμού.\nΟ Πρωθυπουργός, λοιπόν, συμπεριφέρθηκε ανεύθυνα. Δεν χρειάζεται περαιτέρω ανάλυση. Δυστυχώς, τον ακολούθησε σε ανευθυνότητα και ο Πρόεδρος της Δημοκρατίας. Και μάλιστα η δική του ανευθυνότητα είναι διπλή\nOμως, σανός ήταν (θα πούμε παρακάτω γιατί) και πέρασε. Κανένα πραγματικό συμφέρον της χώρας δεν εξυπηρετήθηκε. Διότι Ευρωπαίοι και ΔΝΤούδες δεν σφάχτηκαν μεταξύ τους, μετά τις αποκαλύψεις για τα κακά λόγια που έλεγαν Τόμσεν και Βελκουλέσκου για τους Γερμανούς. Και -το χειρότερο- το ΔΝΤ μένει κραταιό στις διαπραγματεύσεις, όπως συναποφάσισαν Μέρκελ και Λαγκάρντ, φυσικά χωρίς να ρωτήσουν τον Τσίπρα και τον Παυλόπουλο. Οι δύο κυρίες βγήκαν από τη συνάντηση απολύτως ευθυγραμμισμένες, διαψεύδοντας οποιαδήποτε προσδοκία να πει κάτι διαφορετικό η Καγκελάριος. Και το ακόμα χειρότερο: η καλή κυρία Μέρκελ ξέκοψε κάθε συζήτηση για κούρεμα του ελληνικού χρέους, το οποίο θέλει η κακή κυρία Λαγκάρντ (εδώ).\nΘα περίμενε κανείς από τον κ. Τσίπρα, πριν κάνει την «ταρζανιά» με το ΔΝΤ, να έχει εξασφαλίσει κάτι από την πλευρά των Ευρωπαίων. Τι κουβεντιάζει, διάβολε, κάθε τρεις και λίγο με την κυρία Μέρκελ; Τζάμπα έχει πάει ο, ολοφάνερος πλέον, μερκελισμός του;\nΑπολύτως τίποτα, λοιπόν, δεν απέφερε για τη χώρα η αποκάλυψη και η αξιοποίησή της. Αλλωστε, η στόχευση του κ. Τσίπρα ήταν το εσωτερικό -και δη εσωκομματικό- ακροατήριο, όπως αποδεικνύεται από την έκτακτη συνεδρίαση της Κοινοβουλευτικής Ομάδας του ΣΥΡΙΖΑ και τα ηρωικά που είπε εκεί. Τους βουλευτές του θέλει να ντοπάρει, πρωτίστως, εν όψει των μέτρων που πρέπει να ψηφίσουν. Και η «υπονόμευση» από το κακό ΔΝΤ είναι ένα άλλοθι γι’ αυτούς.\nΟ Πρωθυπουργός, λοιπόν, συμπεριφέρθηκε ανεύθυνα. Δεν χρειάζεται περαιτέρω ανάλυση. Δυστυχώς, τον ακολούθησε σε ανευθυνότητα και ο Πρόεδρος της Δημοκρατίας. Και μάλιστα η δική του ανευθυνότητα είναι διπλή.\nΟ κ. Παυλόπουλος έσπευσε αμέσως και ακρίτως να υιοθετήσει όσα του μετέφερε ο Πρωθυπουργός, ζητώντας ο ίδιος την αποχώρηση του ΔΝΤ από το ελληνικό πρόγραμμα (εδώ), χωρίς να έχει διασφαλίσει στοιχειωδώς ότι θα βρει κάποια υποστήριξη από τους Ευρωπαίους.\nΟ κ. Παυλόπουλος -και αυτό είναι η δεύτερη φάση της ανευθυνότητάς του- δεν άσκησε τον συμβουλευτικό ρόλο, που (πρέπει να) έχει. Είναι απορίας άξιον πώς ο Πρόεδρος δεν έθεσε στον Πρωθυπουργό το απλό ερώτημα: «Εντάξει, εσύ κατάγγειλες το ΔΝΤ. Να το κάνω κι εγώ. Και να ζητήσω να φύγει. Και μετά; Θα μας υποστηρίξει κανείς; Εχεις εξασφαλίσει κάτι από την Μέρκελ;».\nΔεν ξέρουμε αν ο κ. Παυλόπουλος έθεσε το ερώτημα και τι του απάντησε ο κ. Τσίπρας. Εκείνο που ξέρουμε είναι ότι το αποτέλεσμα των ενεργειών τους μόνο αρνητικά έφερε για τη χώρα. Εκαναν μια «μαγκιά» για εσωτερική κατανάλωση και θα την πληρώσουμε όλοι.\nΤι είναι αυτό; Δυστυχώς, το άκρον άωτον της ανευθυνότητας.


Το θεώρημα του γάμου | Αποδείξεις από το βιβλίο\nΙστολόγιο μαθηματικών του Δημήτρη Χριστοφίδη\n← Το θεώρημα της κάλπης\nΤο θεώρημα του γάμου (ΙΙ) →\nΤο θεώρημα του γάμου\nPosted on Δεκέμβριος 16, 2009\tby Δημήτρης Χριστοφίδης\nΈχουμε μια ομάδα αγοριών τα οποία θέλουμε να τα παντρέψουμε με κάποια κορίτσια. Αυτό θα γίνει με τον εξής τρόπο: Κάθε αγόρι ετοιμάζει μια λίστα με όλα τα κορίτσια τα οποία θα δεχόταν να παντρευτεί. Σκοπός μας είναι να καταφέρουμε να παντρέψουμε κάθε αγόρι με κάποιο κορίτσι από την λίστα του. Κάτω από ποιες συνθήκες μπορούμε να το πετύχουμε αυτό; (Το πρόβλημα αφορά μια ανδροκρατούμενη κοινωνία όπου τα κορίτσια δεν έχουν λόγο. Όσες θέλουν μπορούν να σκεφτούν το αντίστοιχο πρόβλημα μιας γυναικοκρατούμενης κοινωνίας.)\nΑς δούμε πρώτα πότε αποτυγχάνουμε σίγουρα. Ένας λόγος που μπορεί να αποτύχουμε είναι αν τα αγόρια είναι περισσότερα από τα κορίτσια. Ένας άλλος λόγος είναι αν υπάρχει κάποιο αγόρι το οποίο δεν δέχεται να παντρευτεί κανένα από τα κορίτσια. Αποτυγχάνουμε επίσης αν υπάρχουν δύο αγόρια τα οποία θέλουν το ίδιο κορίτσι (και κανένα άλλο). Γενικά αν είναι ένα σύνολο αγοριών και είναι το σύνολο όλων των κοριτσιών που βρίσκονται σε κάποια από τις λίστες των αγοριών του συνόλου τότε για να μην αποτύχουμε πρέπει οπωσδήποτε να έχουμε . Αυτή η συνθήκη περιλαμβάνει όλους τους λόγους αποτυχίας που έχουμε αναφέρει μέχρι στιγμής. Αν π.χ. το περιλαμβάνει ακριβώς ένα αγόρι τότε το είναι η λίστα όλων των κοριτσιών που βρίσκονται στην λίστα αυτού του αγοριού και η συνθήκη μας λέει ότι αυτή η λίστα πρέπει να περιλαμβάνει τουλάχιστον ένα κορίτσι.\nΤο θεώρημα του γάμου (ή θεώρημα του Hall) λέει το αντίστροφο. Αν για κάθε σύνολο αγοριών ισχύει ότι τότε μπορούμε να παντρέψουμε κάθε αγόρι με ένα κορίτσι της αρεσκείας του.\nΜε άλλα λόγια: Η προφανής αναγκαία συνθήκη είναι και ικανή.\nΘα δώσω δυο αποδείξεις αυτού του θεωρήματος. Υπάρχουν αρκετές άλλες αποδείξεις εξ’ ίσου όμορφες για τις οποίες ίσως γράψω κάποια πράγματα άλλη φορά.\nΑπόδειξη 1: Αυτή η απόδειξη είναι των Halmos και Vaughan. Θα αποδείξουμε το θεώρημα με επαγωγή στον αριθμό των αγοριών. Για το θεώρημα είναι προφανές. Έστω λοιπόν ότι έχουμε αγόρια και ότι το θεώρημα ισχύει για κάθε .\nΥποθέτουμε πρώτα ότι για κάθε σύνολο αγοριών με ισχύει η ισχυρότερη συνθήκη . Παίρνουμε ένα οποιοδήποτε αγόρι και το παντρεύουμε με οποιοδήποτε κορίτσι της αρεσκείας του. Κοιτάμε όσα αγόρια απομένουν και αφαιρούμε από την λίστα τους το κορίτσι που ήδη παντρέψαμε. Τώρα έχουμε αγόρια και η αρχική συνθήκη εξακολουθεί να ικανοποιείται. Άρα επαγωγικά μπορούμε να παντρέψουμε αυτά τα αγόρια.\nΜένει να ελέγξουμε την περίπτωση όπου υπάρχει σύνολο αγοριών με για το οποίο ισχύει ότι . Επειδή και για κάθε υποσύνολο του ισχύει , μπορούμε να παντρέψουμε όλα τα αγόρια του συνόλου με κορίτσια της αρεσκείας τους. Μένει να παντρέψουμε τα υπόλοιπα αγόρια. Για κάθε υποσύνολο αυτών των αγοριών έχουμε και άρα . Η τελευταία ανισότητα μας λέει ότι ακόμη και όταν αφαιρέσουμε τα κορίτσια που ήδη παντρέψαμε από τις λίστες των υπόλοιπων αγοριών οι λίστες θα εξακολουθούν να είναι αρκετά μεγάλες ώστε να ικανοποιείται η αρχική συνθήκη. Άρα επαγωγικά μπορούμε να παντρέψουμε και τα υπόλοιπα αγόρια με κορίτσια της αρεσκείας τους.\nΠαρόλο που η πιο πάνω απόδειξη είναι εξαιρετικά όμορφη και σίγουρα είναι «από το βιβλίο», υπάρχει ένα μικρό πρόβλημα όσον αφορά τις πρακτικές εφαρμογές: Έστω ότι έχουμε 100 αγόρια και μας φέρει το κάθε αγόρι την λίστα του. Σκοπός μας τώρα είναι είτε να βρούμε πως να τους παντρέψουμε είτε να τους αποδείξουμε ότι αυτό δεν γίνεται. Βρίσκοντας π.χ. 53 αγόρια που έχουν συνολικά 52 κορίτσια στις λίστες τους. Ένας τρόπος για να βρούμε αν γίνεται ο γάμος ή όχι είναι να κοιτάξουμε όλα τα υποσύνολα αγοριών για να δούμε αν πράγματι ικανοποιείται η συνθήκη. Πόσα όμως υποσύνολα αγοριών υπάρχουν; Ακριβώς . (Αποφασίζουμε για κάθε αγόρι ξεχωριστά αν θα είναι ή όχι στην λίστα.) Ο αριθμός είναιι τεράστιος. Επειδή έχουμε , ένας αριθμός με τουλάχιστον τριάντα μηδενικά. Οι ταχύτεροι υπολογιστές κάνουν αυτην την στιγμή περίπου πράξεις το δευτερόλεπτο. Ένας τέτοιος υπερυπολογιστής θα ήθελε δευτερόλεπτα για να ελέγξει όλα τα υποσύνολα. Με άλλα λόγια θα ήθελε τουλάχιστον τριάντα εκατομμύρια χρόνια για να τελειώσει τον έλεγχο! Άντε χαριστικά αν φτιάξουμε ένα υπερυπολογιστή με δεκαπλάσια ταχύτητα να χρειαστεί «μόνο» τρία εκατομμύρια χρόνια.\nΦυσικά το πρόβλημα είναι αρκετά σημαντικό από αλγοριθμικής απόψεως. Για παράδειγμα αντί αγόρια και κορίτσια θα μπορούσαμε να έχουμε εργασίες και εργάτες και για κάθε εργασία μια λίστα με το ποιοι εργάτες είναι εξειδικευμένοι να την κάνουν. Η επόμενη απόδειξη μας δίνει ένα γρήγορο αλγόριθμο για να βρούμε πως να τους παντρέψουμε αν γίνεται. (Μπορεί επίσης να ελεγχθεί ότι στην περίπτωση που ο γάμος είναι αδύνατος τότε ο αλγόριθμος μας δίνει γρήγορα ένα σύνολο αγοριών τα οποία έχουν λιγότερα από κορίτσια στις λίστες τους.)\nΑπόδειξη 2: Έστω ότι έχουμε ήδη αρραβωνιάσει κάποια αγόρια με κάποια κορίτσια. Παίρνουμε ένα αγόρι που δεν είναι αρραβωνιασμένο. Υπάρχει τουλάχιστον ένα κορίτσι στην λίστα του . Αν το δεν είναι αρραβωνιασμένο, τότε τους αρραβωνιάζουμε. Ας υποθέσουμε πως είναι αρραβωνιασμένο με το αγόρι . Οι λίστες των και έχουν συνολικά τουλάχιστον δύο κορίτσια. Έστω λοιπόν ένα κορίτσι διαφορετικό από το που να ανήκει σε τουλάχιστον μία από τις δύο λίστες. Αν το δεν είναι αρραβωνιασμένο τότε είτε θα ανήκει στην λίστα του και τους αρραβωνιάζουμε είτε θα ανήκει στην λίστα του (αλλά όχι του ) και σε αυτήν την περίπτωση σπάμε τον αρραβώνα του με την και αρραβωνιάζουμε τον με την και τον με την . Γενικά αν ισχύει η συνθήκη τότε μπορούμε να βρούμε αγόρια και κορίτσια ώστε\n– Ο δεν είναι αρραβωνιασμένος.\n– Η είναι αρραβωνιασμένη με τον για κάθε\n– H ανήκει στην λίστα κάποιου εκ των για κάθε .\n– H δεν είναι αρραβωνιασμένη.\nΤότε κάνουμε το εξής: Βρίσκουμε ένα από τα αγόρια που να έχει στην λίστα την . Έστω το . Σπάμε τον αρραβώνα του με την και τον αρραβωνιάζουμε με την . Μετά βρίσκουμε ένα από τα αγόρια που να έχει στην λίστα την . Έστω το . Σπάμε τον αρραβώνα του με την και τον αρραβωνιάζουμε με την κ.τ.λ. Επειδή αυτή η διαδικασία θα σταματήσει μετά από βήματα (για κάποιο ) στο . Σε αυτήν την περίπτωση αρραβωνιάζουμε τον με την . Έτσι έχουμε σπάσει αρραβώνες αλλά έχουμε κάνει καινούργιος αρραβώνες. Αυξήσαμε λοιπόν τον αριθμό των αρραβώνων κατά ένα. Επαναλαμβάνουμε μέχρι να έχουμε αρραβώνες.\nΜπορεί να ελεγχθεί ότι αν έχουμε αγόρια τότε ο αλγόριθμος βρίσκει τα ζητούμενα ζευγάρια κάνοντας το πολύ πράξεις. (Το εδώ είναι κάπως αυθαίρετο και με λίγη προσοχή μπορεί να μειωθεί αρκετά. Το σημαντικό εδώ είναι το .) Για 100 αγόρια ο αλγόριθμος θέλει πράξεις τις οποίες μπορεί να κάνει αρκετά γρήγορα και ένας απλός προσωπικός υπολογιστής.\nΤο θεώρημα αυτό είναι εξαιρετικά χρήσιμο και είναι απαραίτητα στην βαλίτσα με τα χρήσιμα θεωρήματα κάθε μαθηματικού που ασχολείται με τα διακριτά μαθηματικά (και όχι μόνο). Σκοπεύω να παραθέσω κάποιες εφαρμογές του σε ένα καινούργιο θέμα.\nAbout Δημήτρης Χριστοφίδης\nCourse Leader in Mathematics at UCLan Cyprus.\nView all posts by Δημήτρης Χριστοφίδης →\nThis entry was posted in 05C70 - Factorization, matching, partitioning, covering and packing and tagged Hall's Marriage Theorem. Bookmark the permalink.\n3 Responses to Το θεώρημα του γάμου\nΠαράθεμα: Το θεώρημα του γάμου (ΙΙ) « Αποδείξεις από το βιβλίο\nΝοέμβριος 28, 2010 στο 20:56\nΕίναι πολύ ωραία αυτά που γράφεις εδώ.\nΒρίσκω την ευκαιρία, μια και δεν έχω άλλο τρόπο να επικοινωνήσω μαζί σου, να σε ρωτήσω πού είσαι και με τι ασχολείσαι. Επειδή οι παρεμβάσεις σου μου αρέσουν, θα ήθελα, αν βέβαια θέλεις και εσύ, να μου στείλεις το e-mail σου.\nΝοέμβριος 28, 2010 στο 22:02\nΑντώνη, ευχαριστώ πολύ. Έχει αρκετό καιρό που δεν ανανέωσα το ιστολόγιο (αν και έχω κάποια άρθρα μισοέτοιμα) λόγω έλλειψης χρόνου. Ίσως από το 2011 να ξαναρχίσω να ανεβάζω άρθρα. Θα σου στείλω e-mail για τα υπόλοιπα.\nΜια εισαγωγή στην αριθμησιμότητα (2)\nΤο θεώρημα Beck-Fiala\nΜια εισαγωγή στην αριθμησιμότητα (1)\nMathematics Subject Classification Επιλογή κατηγορίας 03 – Mathematical logic and foundations 03E – Set theory 03E10 – Ordinal and cardinal numbers 05 – Combinatorics 05A – Enumerative Combinatorics 05A15 – Exact enumeration problems, generating functions 05B – Designs and configurations 05B15 – Orthogonal arrays, Latin squares, Room squares 05C – Graph theory 05C45 – Eulerian and Hamiltonian graphs 05C70 – Factorization, matching, partitioning, covering and packing 05D – Extremal Combinatorics 05D05 – Extremal Set Theory 05D99 – None of the above, but in this section 11 – Number Theory 11K – Probabilistic theory: distribution modulo 1; metric theory of algorithms 11K38 – Irregularities of distribution, discrepancy 20 – Group theory and generalizations 20F – Special aspects of infinite or finite groups 20F99 – None of the above, but in this section 51 – Geometry 51M – Real and complex geometry 51M20 – Polyhedra and polytopes; regular figures, division of spaces 51M25 – Length, area and volume 91 – Game theory, economics, social and behavioral sciences 91A – Game theory 91A24 – Positional games 91A46 – Combinatorial games 91B – Mathematical economics 91B08 – Individual preferences 91B12 – Voting theory 91B14 – Social choice Uncategorized


IMATHIA-com "GreeK Blogger": ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ: 5ο ΠΑΝΕΛΛΗΝΙΟ ΣΥΝΕΔΡΙΟ ΤΕΧΝΟΛΟΓΙΑΣ ΖΩΙΚΗΣ ΠΑΡΑΓΩΓΗΣ\nΎστερα από απόφαση της Γενικής Συνέλευσης του Τμήματος το συνέδριο διοργανώθηκε το 2011 στη ΖOOTECHNIA. Στη διάρκεια του συνεδρίου του 2011, με πρόταση της τότε Οργανωτικής Επιτροπής του συνεδρίου, αποφασίσθηκε το συνέδριο να διοργανώνεται από κοινού από τα τέσσερα Τμήματα Ζωικής Παραγωγής, κάθε δυο χρόνια στη Θεσσαλονίκη στα πλαίσια της ZOOTECNIA. Έτσι το 2013 συνδιοργανώθηκε του 4ο Πανελλήνιο συνέδριο Τεχνολογίας Ζωικής Παραγωγής με μεγάλη επιτυχία.\nTo 5o Πανελλήνιο Συνέδριο Τεχνολογίας Ζωικής Παραγωγής διεξάγεται υπό την αιγίδα της Περιφέρειας κεντρικής Μακεδονίας. Σκοπός του συνεδρίου αυτού ήταν να προβάλλονται τα Τμήματα Ζωικής Παραγωγής των ΤΕΙ και να έχουν ένα βήμα από το οποίο θα παρουσίαζαν το ερευνητικό τους έργο. Από το πρώτο όμως συνέδριο η συμμετοχή ήταν ελεύθερη και για ερευνητές άλλων φορέων και συμμετείχαν εκτός από μέλη Εκπαιδευτικού προσωπικού των Τμημάτων των ΤΕΙ και μέλη ΔΕΠ των Πανεπιστημίων και ερευνητές από το ΕΘΙΑΓΕ. Σε κάθε συνέδριο μας εκτυπώνονται πρακτικά, τα οποία διανέμονται στους συνέδρους.\nΤο 5ο Πανελλήνιο Συνέδριο Τεχνολογίας Ζωικής Παραγωγής συνδιοργανώνεται από τις κατευθύνσεις Ζωικής Παραγωγής των τεσσάρων Τμημάτων Τεχνολόγων Γεωπονίας των ΤΕΙ Θεσσαλονίκης. Δυτικής Μακεδονίας, Ηπείρου και Λάρισα